Πράξη (7) | ΕΥΑΓΓΕΛΙΟ ΤΟΥ ΕΡΧΟΜΟΥ ΤΗΣ ΒΑΣΙΛΕΙΑΣ\nΗ ανθρώπινη φύση σας είναι εξαιρετικά ανεπαρκής, ο τρόπος ζωής σας είναι εξαιρετικά άθλιος και παρακμιακός, δεν έχετε ανθρωπιά και σας λείπει η ενορατικότητα. Γι’ αυτό πρέπει να εξοπλιστείτε με τα στοιχεία της ανθρώπινης φύσης. Να έχετε συνείδηση, λογική και ενορατικότητα, να γνωρίζετε πώς να μιλάτε και να βλέπετε τα πράγματα, να δίνετε προσοχή στην καθαριότητα και να λειτουργείτε σαν ένα φυσιολογικό ανθρώπινο ον· αυτή είναι η τεχνογνωσία της κανονικής ανθρώπινης φύση. Όταν τα κάνετε όλα αυτά σωστά, η ανθρώπινη φύση σας θα πληροί τις προδιαγραφές. Η άλλη πτυχή θέλει να εξοπλιστείτε για την πνευματική ζωή. Πρέπει να γνωρίζετε το έργο του Θεού στη γη στο σύνολό του και πρέπει να βιώσετε τα λόγια Του. Πρέπει να γνωρίζεις πώς να υπακούς στις διευθετήσεις Του και πώς να εκπληρώνεις το καθήκον ενός δημιουργημένου όντος. Αυτές είναι οι δύο πτυχές στις οποίες πρέπει να εισέλθεις σήμερα. Η μία πτυχή είναι να εξοπλιστείς για τη ζωή της ανθρώπινης φύσης και η άλλη πτυχή είναι η πράξη που αφορά την πνευματική ζωή. Και οι δύο πτυχές είναι απολύτως αναγκαίες. Κάποιοι άνθρωποι είναι παράλογοι και γνωρίζουν μόνο πώς να εξοπλιστούν για ό,τι αφορά στην ανθρώπινη φύση. Φοράνε ωραία ρούχα και τα μαλλιά τους είναι πάντοτε λουσμένα· η εμφάνισή τους είναι αψεγάδιαστη. Αυτά που λένε και ο τρόπος που μιλάνε είναι πρέποντα και η ένδυσή τους είναι πολύ αξιοπρεπής και κατάλληλη. Όμως, δεν έχουν τίποτα μέσα τους, η κανονική ανθρώπινη φύση τους είναι μόνο εξωτερική. Επικεντρώνονται μόνο στο τι θα φάνε, τι θα φορέσουν και τι θα πούνε. Υπάρχουν κι αυτοί που επικεντρώνονται αποκλειστικά στο να σφουγγαρίζουν το πάτωμα, να μαζεύουν τα κλινοσκεπάσματα και να καθαρίζουν. Είναι καλοί σε όλα αυτά τα πράγματα, αλλά όταν τους ζητάς να μιλήσουν σχετικά με τη γνώση τους για το έργο του Θεού κατά τις έσχατες ημέρες και για την παίδευση, τον εξευγενισμό, τις δοκιμασίες και την κρίση, δεν έχουν την παραμικρή εμπειρία σχετικά. Τους ρωτάς: «Κατανοείς το κύριο έργο που πραγματοποιεί ο Θεός στη γη; Ποιο είναι το έργο που πραγματοποιεί ο ενσαρκωμένος Θεός; Σε τι διαφέρει από το έργο του Ιησού; Και σε τι διαφέρει από το έργο του Ιεχωβά; Είναι Εκείνοι ένας Θεός; Εκείνος έχει έρθει για να λήξει την εποχή ή για να σώσει την ανθρωπότητα; Ποιο είναι το έργο που κάνει;» Δεν έχουν τίποτα να πούνε περί αυτού. Είναι επιφανειακά όμορφα στολισμένοι: Οι αδελφές γίνονται όμορφες σαν ένα λουλούδι και οι αδελφοί μοιάζουν με πρίγκιπες ή σαν κάποιον πλούσιο, νεαρό δανδή. Νοιάζονται μόνο για αυτά που τρώνε και αυτά που φοράνε εξωτερικά. Από μέσα είναι φτωχοί και δεν έχουν την παραμικρή γνώση για τον Θεό. Τι νόημα έχει; Άλλοι είναι ντυμένοι ατημέλητα, σαν τους ζητιάνους και σαν ανατολίτες σκλάβοι! Πραγματικά, δεν καταλαβαίνετε τι ζητάω από εσάς; Αναρωτηθείτε μεταξύ σας: τι έχετε κερδίσει; Όλα αυτά τα χρόνια αναζητάτε, και αυτό είναι το μόνο που έχετε αποκομίσει. Δεν νιώθετε αμήχανα; Δεν ντρέπεστε; Όλα αυτά τα χρόνια αναζητάτε την αληθινή οδό, και το σημερινό ανάστημά σας είναι μικρότερο ακόμα κι από αυτό ενός σπουργιτιού. Κοιτάζετε τις κοπέλες ανάμεσά σας, που έχουν γίνει όμορφες σαν λουλούδια, συγκρίνεστε μεταξύ σας. Τι χρησιμοποιείτε για να συγκρίνεστε ο ένας με τον άλλον; Σας φέρνει αυτό απόλαυση; Και οι απαιτήσεις που έχετε; Νομίζετε ότι έχω έρθει για να βρω μοντέλα; Δεν αισχύνεστε καθόλου! Πού είναι η ζωή σας; Δεν επιδιώκετε εξωφρενικές επιθυμίες; Νομίζεις ότι είσαι τόσο όμορφος. Μπορεί να είσαι εκθαμβωτικός, αλλά δεν είσαι ένα κουλουριασμένο σκουλήκι που γεννήθηκε μέσα στην κοπριά; Σήμερα, το γεγονός ότι είσαι τυχερός κι απολαμβάνεις αυτές τις ουράνιες ευλογίες, οφείλεται στο ότι ο Θεός κάνει μια εξαίρεση και σε αναθρέφει, όχι στο ότι είσαι όμορφος. Εξακολουθεί να μη σου είναι σαφές από πού προέρχεσαι; Μόλις γίνεται κάποια αναφορά στη ζωή, εσύ το βουλώνεις και δεν λες τίποτα, είσαι σαν ξύλινη κούκλα, κι έχεις ακόμα το θράσος να μακιγιάρεσαι; Σκέφτεσαι ακόμα να πουδράρεις τη μύτη σου; Κοιτάξτε όλους τους γυναικάδες ανάμεσά σας. Είναι τόσο άστατοι, περνάνε όλη τους τη μέρα τριγυρίζοντας εδώ κι εκεί με μια ανέμελη έκφραση στο πρόσωπό τους. Η συμπεριφορά τους είναι ανάρμοστη όπου κι αν πάνε· υπάρχει τίποτα το ανθρώπινο μέσα τους; Σε τι αφιερώνετε την προσοχή σας όλη τη μέρα, ο καθένας από εσάς, είτε άντρας είτε γυναίκα; Γνωρίζετε σε ποιον βασίζεστε για να φάτε; Κοιτάζεις τα ρούχα σου, κοιτάζεις τι έχεις μαζέψει στα χέρια, τρίβεις την κοιλιά σου. Ποιο είναι το αποτέλεσμα από το τίμημα του αίματος και του ιδρώτα που έχεις χύσει; Ακόμα σκέφτεσαι να πας για δεις τα αξιοθέατα, ακόμα σκέφτεσαι να στολίσεις τη σιχαμένη σου σάρκα. Τι αξία έχουν αυτά! Σου ζητείται να είσαι φυσιολογικός, όμως σήμερα, όχι μόνο δεν είσαι φυσιολογικός, αλλά ακριβώς το αντίθετο. Πώς μπορεί ένα τέτοιο άτομο να τολμά να εμφανίζεται ενώπιόν Μου; Με μια τέτοια ανθρώπινη φύση, να παρελαύνεις και να αποκαλύπτεις τη σάρκα σου, ζώντας πάντοτε μέσα στη λαγνεία της σάρκας, δεν είσαι απόγονος βρωμερών δαιμόνων και μοχθηρών πνευμάτων; Δεν θα επιτρέψω σ’ έναν βρωμερό δαίμονα να παραμένει για πολύ! Και μη νομίζεις ότι δεν ξέρω τι σκέφτεσαι μέσα στην καρδιά σου. Εσύ μπορεί να χαλιναγωγείς τη λαγνεία και τη σάρκα σου, όμως είναι δυνατόν να μη γνωρίζω Εγώ τις σκέψεις μέσα στην καρδιά σου και όλα αυτά που επιθυμεί το μάτι σου; Εσείς, οι νεαρές κοπέλες, δεν γίνεστε όμορφες σαν το λουλούδι, προκειμένου να επιδείξετε τη σάρκα σας; Τι σας προσφέρουν οι άντρες; Μπορούν πραγματικά να σας σώσουν από τον ωκεανό των δεινών; Κι εσείς οι γυναικάδες, όλοι σας ντύνεστε για να περνιέστε για κύριοι και επιφανείς. Δεν το κάνετε για να επιδεικνύετε την εμφάνισή σας; Για ποιον το κάνετε αυτό; Τι σας προσφέρουν οι γυναίκες; Δεν είναι η πηγή της αμαρτίας σας; Έχω πει πολλά λόγια σ’ εσάς, άντρες και γυναίκες, όμως εσείς δεν έχετε συμμορφωθεί παρά σε λίγα. Τα αυτιά σας δεν ακούνε, τα μάτια σας δεν βλέπουν και οι καρδιές σας είναι σκληρές, σε σημείο που δεν υπάρχει τίποτα στο σώμα σας, παρά λαγνεία. Παγιδεύεστε σ’ αυτήν και δεν μπορείτε να ξεφύγετε. Ποιος θέλει να έρθει κοντά σας, σκουλήκια που κουλουριάζεστε στη βρώμα και στις ακαθαρσίες; Μην ξεχνάτε ότι δεν είστε τίποτα περισσότερο από εκείνους που έχω ανασύρει από την κοπριά, ότι αρχικά δεν είχατε κανονική ανθρώπινη φύση. Αυτό που ζητάω από εσάς είναι η κανονική ανθρώπινη φύση που δεν είχατε αρχικά. Δεν σας ζητάω να επιδεικνύετε τη λαγνεία σας ή να έχετε αχαλίνωτη τη σάπια σάρκα σας, η οποία έχει εκπαιδευτεί από τον Σατανά επί τόσα χρόνια. Όταν ντύνεστε με αυτόν τον τρόπο, δεν φοβάστε ότι θα πέσετε ακόμα πιο βαθιά στην παγίδα; Δεν γνωρίζετε ότι αρχικά ήσασταν αμαρτωλοί; Δεν γνωρίζετε ότι τα σώματά σας είναι γεμάτα λαγνεία; Είναι τόση πολλή, που τρέχει από τα μπατζάκια σας και αποκαλύπτει την κατάστασή σας ως έναν αφόρητα άσχημο, σιχαμένο δαίμονα. Αυτό δεν σας είναι πιο ξεκάθαρο απ’ οτιδήποτε άλλο; Η καρδιά σας, τα μάτια σας, τα χείλη σας, δεν έχουν όλα ατιμαστεί από σιχαμένους δαίμονες; Δεν είναι σιχαμένα; Νομίζεις ότι εφόσον δεν κάνεις τίποτα το ανήθικο,[α] είσαι αγιότατος· νομίζεις ότι το όμορφο ντύσιμο μπορεί να καλύψει τις πρόστυχες ψυχές σας —δεν υπάρχει περίπτωση να συμβεί αυτό! Σας συμβουλεύω να είστε πιο ρεαλιστές: να μην είστε δόλιοι και ψεύτικοι και να μην επιδεικνύετε τον εαυτό σας. Επιδεικνύετε τη λαγνεία σας, ο ένας στον άλλον, αλλά το μόνο που κερδίζετε είναι αιώνιος πόνος και άσπλαχνη παίδευση! Τι ανάγκη έχεις να φλερτάρεις και να ερωτεύεσαι; Αυτή είναι η ακεραιότητά σας; Αυτό σας καθιστά ευυπόληπτους; Απεχθάνομαι όσους από εσάς ασκούν απόκρυφη ιατρική και ασχολούνται με τη μαγεία, απεχθάνομαι τους νεαρούς άντρες και γυναίκες ανάμεσά σας που αγαπούν τη σάρκα τους. Καλά θα κάνατε να συγκρατήσετε τον εαυτό σας, γιατί σήμερα σου ζητώ να έχεις κανονική ανθρώπινη φύση, όχι να καμαρώνεις για τη λαγνεία σου. Παίρνεται πάντοτε όποια ευκαιρία σας δίνεται, επειδή η σάρκα σας είναι υπερβολικά πλούσια και η λαγνεία σας εξαιρετικά μεγάλη!\nΕξωτερικά, έχεις κανονίσει τη ζωή της ανθρώπινης φύσης σου πολύ καλά, αλλά όταν σου ζητείται να μιλήσεις για τη γνώση της ζωής, δεν έχεις τίποτα να πεις, και αυτό σε κάνει πάμφτωχο. Πρέπει να εξοπλιστείς με την αλήθεια! Η ζωή της ανθρωπότητας έχει αλλάξει προς το καλύτερο, και η ζωή μέσα σου θα αλλάξει επίσης, αλλάζοντας τις σκέψεις και μεταμορφώνοντας τις απόψεις σου σχετικά με την πίστη στον Θεό, αλλάζοντας τις γνώσεις και τον τρόπο σκέψης μέσα σου και αλλάζοντας τη γνώση για τον Θεό στις αντιλήψεις σου. Μέσα από αντιμετώπιση, αποκάλυψη και παροχή, αλλάζεις σταδιακά την αυτογνωσία σου, την ύπαρξή σου και την πίστη σου στον Θεό, κι έτσι η γνώση σου μπορεί να είναι αγνή. Με αυτόν τον τρόπο, οι σκέψεις που κάνουν οι άνθρωποι θα αλλάξουν, ο τρόπος που βλέπουν τα πράγματα θα αλλάξει και η πνευματική τους κατάσταση θα αλλάξει επίσης. Μόνο τότε θα έχει αλλάξει η διάθεση της ζωής τους. Δεν σου ζητείται να περνάς όλον τον χρόνο σου διαβάζοντας βιβλία ή τακτοποιώντας το δωμάτιό σου ή πλένοντας τα ρούχα σου και καθαρίζοντας. Όπως είναι φυσικό, δεν πρέπει να υπάρχουν προβλήματα με την κανονική ανθρώπινη φύση σου· αυτό είναι το τελευταίο που απαιτείται. Όταν βγαίνεις έξω, πρέπει να εξακολουθείς να έχεις κάποια ενορατικότητα και σωφροσύνη, όμως το πιο σημαντικό είναι να είσαι εξοπλισμένος με την αλήθεια της ζωής. Όταν λέγονται πράγματα που έχουν να κάνουν με το πνεύμα, εσύ έχεις την ευθύνη να αγνοείς ζητήματα της ανθρώπινης φύσης· αυτό είναι λάθος. Όταν εξοπλίζεσαι με γνώμονα τη ζωή, πρέπει να έχεις την ικανότητα να μιλάς σχετικά με τη γνώση για τον Θεό, για τις απόψεις σου σχετικά με την ύπαρξη και, ιδιαιτέρως, για τις γνώσεις σου σχετικά με το έργο που πραγματοποιεί ο Θεός κατά τις έσχατες ημέρες. Εφόσον αναζητάς τη ζωή, πρέπει να είσαι εξοπλισμένος με αυτά τα στοιχεία. Όταν τρως και πίνεις τα λόγια του Θεού, πρέπει να τα μετράς σύμφωνα με τη δική σου πραγματική κατάσταση. Αυτό σημαίνει ότι, αφότου ανακαλύψεις τις ατέλειες του εαυτού σου κατά τις πραγματικές εμπειρίες σου, πρέπει να έχεις την ικανότητα να βρεις ένα μονοπάτι προς την πράξη και να γυρνάς την πλάτη στα λανθασμένα κίνητρα και τις εσφαλμένες αντιλήψεις σου. Αν προσπαθείς σκληρά διαρκώς γι’ αυτό και η καρδιά σου είναι προσηλωμένη σ’ αυτά τα στοιχεία, θα έχεις ένα μονοπάτι για να ακολουθήσεις, δεν θα νιώθεις κενός, κι έτσι, θα μπορείς να διατηρείς μια κανονική κατάσταση. Μόνο τότε θα είσαι κάποιος που φέρει την ευθύνη της ίδιας του της ζωής, και μόνο τότε θα είσαι κάποιος που έχει πίστη. Γιατί, αφότου διαβάσουν τα λόγια του Θεού, δεν μπορούν οι άνθρωποι να τα κάνουν πράξη; Δεν οφείλεται στο γεγονός ότι δεν μπορούν να αντιληφθούν τι είναι σημαντικό; Δεν οφείλεται στο γεγονός ότι παίζουν με τη ζωή; Το γεγονός ότι δεν μπορούν να αντιληφθούν τι είναι σημαντικό και δεν έχουν μονοπάτι προς την πράξη, οφείλεται στο ότι δεν μπορούν να μετρήσουν αυτά τα στοιχεία, σύμφωνα με την κατάστασή τους, και δεν μπορούν να είναι κύριοι της κατάστασής τους. Κάποιοι λένε: Τα έχω μετρήσει σύμφωνα με την κατάστασή μου, το ξέρω ότι είμαι διεφθαρμένος και χαμηλού επιπέδου, όμως δεν μπορώ να ανταποκριθώ στο θέλημα του Θεού. Μέσα σ’ αυτό, βλέπεις μόνο την επιφάνεια. Αυτά που είναι αληθινά είναι το πώς να αφήσεις κατά μέρους τις απολαύσεις της σάρκας, πώς να παραμερίσεις την αυταρέσκεια, πώς να αλλάξεις τον εαυτό σου, πώς να εισέλθεις σ’ αυτά τα πράγματα, πώς να βελτιώσεις το επίπεδό σου, από ποια πτυχή να ξεκινήσεις. Αντιλαμβάνεσαι μόνο λίγα εξωτερικά πράγματα, το μόνο που γνωρίζεις είναι ότι είσαι πραγματικά πολύ διεφθαρμένος. Όταν συναντάς τους αδελφούς και τις αδελφές σου, μιλάς για το πόσο διεφθαρμένος είσαι, και φαίνεται ότι το γνωρίζεις αυτό και ότι έχεις την ευθύνη για τη ζωή σου. Στην πραγματικότητα, δεν έχεις αλλάξει, πράγμα που αποδεικνύει ότι δεν έχει βρει το μονοπάτι προς την πράξη. Αν είσαι επικεφαλής μιας εκκλησίας, όταν υποδεικνύεις την κατάσταση των αδελφών στην εκκλησία, μπορεί να πεις: «Κανένα μέρος δεν είναι πιο οπισθοδρομικό από αυτό εδώ· εσείς οι άνθρωποι είστε ανυπάκουοι!» Όσον αφορά στο τι είναι ανυπάκουοι και οπισθοδρομικοί, θα πρέπει να μιλήσεις για τον τρόπο που εκδηλώνονται —για την ανυπάκουη κατάστασή τους και ανυπάκουη συμπεριφορά τους— και να τους πείσεις ολότελα. Πρέπει να αναφέρεις γεγονότα και να δίνεις παραδείγματα, προκειμένου να επεξηγήσεις το ζήτημα, και πρέπει να είσαι επίσης ικανός να μιλάς για το πώς μπορεί κανείς να διαχωρίσει πραγματικά τον εαυτό του από αυτήν την αντιδραστική συμπεριφορά, και πρέπει να υποδεικνύεις το μονοπάτι προς την πράξη. Μόνο τότε θα τους κερδίσεις! Αν λες μόνο «Δεν θέλω να επισκέπτομαι αυτό το μέρος· κανένας δεν είναι πιο οπισθοδρομικός από εσάς, είστε υπερβολικά αντιδραστικοί», τότε, όταν μιλάς με αυτόν τον τρόπο, αφότου σε ακούσουν, κανένας τους δεν θα έχει βρει ένα μονοπάτι. Πώς, λοιπόν, θα οδηγήσεις τους ανθρώπους; Πρέπει να μιλάς για την πραγματική τους κατάσταση και τις πραγματικές εκδηλώσεις τους. Μόνο τότε θα έχεις ένα μονοπάτι προς την πράξη και μόνο τότε θα έχεις την πραγματικότητα.\nΜέχρι σήμερα, πολλές αλήθειες έχουν ειπωθεί. Όμως, εσύ πρέπει να ενώσεις τα σημεία: Πρέπει να έχεις την ικανότητα να καταλήξεις στο πόσες αλήθειες υπάρχουν. Ποιες πτυχές της κανονικής ανθρώπινης φύσης πρέπει να κατέχει κάποιος, ποιες είναι οι κύριες πτυχές των αλλαγών στη διάθεση της ζωής κάποιου, η εμβάθυνση των οραμάτων, ποια από τα εσφαλμένα μέσα απόκτησης γνώσης και εμπειρίας ανά τους αιώνες έχεις προσπαθήσει να συνειδητοποιήσεις. Θα έχεις καταφέρει να εισέλθεις στον σωστό δρόμο μόνο όταν έχεις την ικανότητα να ξεχωρίσεις και να γνωρίσεις αυτά τα πράγματα. Οι θρησκευόμενοι λατρεύουν τη Βίβλο σαν να ήταν Θεός. Πιο συγκεκριμένα, εκλαμβάνουν τα Τέσσερα Ευαγγέλια της Καινής Διαθήκης ως τα τέσσερα πρόσωπα του Ιησού. Έτσι, υπάρχει, επίσης, το θέμα της Τριάδας του Πατρός, του Υιού και του Αγίου Πνεύματος. Αυτός είναι ο μεγαλύτερος παραλογισμός απ’ όλους. Πρέπει όλοι σας να βλέπετε πέραν από αυτά και, επιπλέον, πρέπει να γνωρίζετε την ουσία της ενσάρκωσης του Θεού και το έργο των εσχάτων ημερών. Υπάρχουν, επίσης, όλες εκείνες οι παλιές μέθοδοι πράξης: να ζεις μέσα στο πνεύμα, να γεμίζεις με το Άγιο Πνεύμα, να παραιτείσαι εν όψει των αντιξοοτήτων, να καθυποτάσσεσαι στην εξουσία. Πρέπει επίσης να γνωρίζεις αυτές τις πλάνες και τις παρεκκλίσεις που σχετίζονται με την πράξη. Πρέπει να γνωρίζεις[β] πώς οι άνθρωποι έπρατταν στον παρελθόν και πώς οι άνθρωποι πράττουν σήμερα. Πώς οι εργάτες πρέπει να συνεργάζονται μεταξύ τους στις εκκλησίες, πώς να αφήνουν κατά μέρους την αυταρέσκεια και να μη βασίζονται στο κύρος, πώς οι αδελφοί και οι αδελφές να τα πηγαίνουν καλά μεταξύ τους, πώς να οικοδομήσεις κανονικές σχέσεις με τους άλλους και με τον Θεό, πώς να πετύχεις την κανονικότητα στην ανθρώπινη ζωή, τι πρέπει να κατέχουν οι άνθρωποι στην πνευματική τους ζωή, πώς πρέπει να τρώνε και να πίνουν τα λόγια του Θεού, τι σχετίζεται με τη γνώση και τι αφορά στα οράματα, ποιο είναι το μονοπάτι προς την πράξη. Όλα αυτά τα πράγματα δεν έχουν ειπωθεί; Αυτά τα λόγια είναι ανοιχτά για εκείνους που αναζητούν, και κανένας δεν απολαμβάνει προνομιακή μεταχείριση. Σήμερα, πρέπει να καλλιεργήσετε την ικανότητα να ζείτε ανεξάρτητοι. Αν έχετε πάντοτε τη νοοτροπία της εξάρτησης, τότε στον μέλλον, όταν δεν θα υπάρχει κανένας για να σε καθοδηγήσει, θα θυμηθείς αυτά τα λόγια Μου. Σε καιρούς δοκιμασίας, δεν είναι δυνατόν να ακολουθείς τον εκκλησιαστικό βίο: Οι αδελφοί και οι αδελφές δεν μπορούν να συναντηθούν μεταξύ τους, οι περισσότεροι είναι μόνοι τους και μπορούν να επικοινωνούν μόνο με τους ανθρώπους ενός μέρους, κι έτσι, το τωρινό ανάστημά σας δεν επαρκεί. Εν μέσω δοκιμασιών, πολλοί δυσκολεύονται να παραμείνουν ακέραιοι. Μόνο εκείνοι που γνωρίζουν την οδό της ζωής και είναι εξοπλισμένοι με την αλήθεια, έχουν την ικανότητα να συνεχίσουν να εξελίσσονται και να φτάσουν στην αγιοσύνη. Δεν είναι εύκολο για σένα να αντιμετωπίζεις δοκιμασίες. Αν νομίζεις ότι μέσα σε λίγες μόνο ημέρες θα τις ξεπεράσεις, τότε η σκέψη σου είναι υπερβολικά απλοϊκή. Νομίζεις ότι αν τρως και πίνεις τα λόγια του Θεού στα τυφλά, όταν έρθει η ώρα, θα μπορείς να παραμείνεις ακέραιος. Αυτό δεν ισχύει! Αν δεν γνωρίζεις αυτά τα ουσιώδη πράγματα, αν δεν μπορείς να αντιληφθείς τι είναι σημαντικό και αν δεν έχεις μονοπάτι προς την πράξη, τότε, όταν έρθει η ώρα και κάτι σου συμβεί, θα είσαι μπερδεμένος και δεν θα καταφέρεις να επιβιώσεις από τον πειρασμό του Σατανά ούτε από την έναρξη του εξευγενισμού. Αν δεν υπάρχει καθόλου αλήθεια μέσα σου και στερείσαι οράματος, τότε, όταν έρθει η ώρα, δεν θα μπορείς να αποφύγεις την κατάρρευση. Εκείνη τη στιγμή, θα παραιτηθείς από κάθε ελπίδα και θα πεις «Τι να κάνουμε, θα πεθάνω όπως και να ‘χει, ίσως λαμβάνω παίδευση μέχρι τέλους! Δεν με πειράζει, είτε πρόκειται για παίδευση είτε για τη λίμνη του πυρός, τα δέχομαι και τα δύο. Θα δεχθώ τα πράγματα όπως έρθουν!» Είναι όπως κατά τον καιρό των παρόχων υπηρεσίας: Οι άνθρωποι πίστευαν ότι[γ] εφόσον ήταν πάροχοι υπηρεσίας, δεν χρειαζόταν να αναζητούν πλέον τη ζωή, ότι ήταν εντάξει να πίνουν και να καπνίζουν. Έβλεπαν τηλεόραση, έβλεπαν ταινίες, τα έκαναν όλα. Όταν το περιβάλλον είναι εχθρικό, αν δεν μπορείς να το υπερνικήσεις, θα παρατήσεις κάθε ελπίδα μόλις αφεθείς έστω και λίγο. Με αυτόν τον τρόπο, χωρίς να το συνειδητοποιήσεις, θα πιαστείς αιχμάλωτος του Σατανά. Αν δεν μπορείς να υπερνικήσεις την επιρροή του Σατανά, θα πιαστείς αιχμάλωτος του Σατανά και, για άλλη μια φορά, θα παραδοθείς στην καταστροφή. Έτσι, λοιπόν, πρέπει σήμερα να εξοπλιστείς, πρέπει να μπορείς να ζεις ανεξάρτητος, και όταν διαβάζεις τα λόγια του Θεού, πρέπει να μπορείς να αναζητάς ένα μονοπάτι προς την πράξη. Αν κανένας δεν έρθει στην εκκλησία για να εργαστεί, εσύ θα πρέπει και πάλι να έχεις ένα μονοπάτι που να ακολουθείς, θα πρέπει να μπορείς να εντοπίσεις τις ατέλειές σου και να βρεις τις αλήθειες τις οποίες οφείλεις να κάνεις πράξη και να εξοπλιστείς με αυτές. Κατόπιν της έλευσής Του στη γη, ο Θεός θα συνοδεύει για πάντα τον άνθρωπο; Μέσα στις αντιλήψεις τους, ορισμένοι πιστεύουν το εξής: Αν Εσύ δεν εργαστείς σε εμάς ως ένα ορισμένο σημείο, το έργο Σου δεν θα μπορεί να θεωρηθεί ολοκληρωμένο, επειδή ο Σατανάς Σε κατηγορεί. Σου λέω ότι, όταν θα σταματήσω να εκφέρω τον λόγο Μου, θα είναι όταν θα έχω ολοκληρώσει με επιτυχία το έργο Μου. Όταν τελειώσουν οι ομιλίες Μου, το έργο Μου θα έχει ολοκληρωθεί. Το τέλος του έργου Μου αποτελεί απόδειξη της ήττας του Σατανά, οπότε, μπορεί να ειπωθεί ότι έχει ολοκληρωθεί με επιτυχία, χωρίς καμία κατηγορία από τον Σατανά. Όταν, όμως, θα έχει ολοκληρωθεί το έργο Μου, αν εξακολουθεί να μην έχει συντελεστεί καμία αλλαγή μέσα σας, τότε άνθρωποι σαν εσάς είναι πέραν πάσας σωτηρίας και θα εξοντωθείτε. Δεν κάνω περισσότερο έργο από αυτό που χρειάζεται. Δεν είναι ότι θα τελειώσω το έργο Μου στη γη όταν θα έχεις κατακτηθεί μέχρι ενός σημείου, όταν θα έχετε όλοι μια σαφή γνώση, όταν θα έχει βελτιωθεί το επίπεδό σας και γίνετε μάρτυρες μέσα κι έξω. Αυτό θα ήταν αδύνατον! Σήμερα, το έργο που κάνω αποσκοπεί να σας οδηγήσει σε μια κανονική ζωή, να σας περάσει σε μια νέα εποχή και να δείξει τον δρόμο για νέο έργο. Αυτό το έργο, το οποίο γίνεται βήμα-βήμα, πραγματοποιείται απευθείας σ’ εσάς: Διδάσκεστε πρόσωπο με πρόσωπο, χέρι-χέρι. Σας λέω ό,τι δεν καταλαβαίνετε, σας προσφέρω όλα αυτά στα οποία υπολείπεστε. Μπορεί να ειπωθεί ότι αυτό το έργο αποτελεί για εσάς την παροχή ζωής και σας οδηγεί σε μια ζωή κανονικής ανθρώπινης φύσης. Γίνεται αποκλειστικά για να παρέχει ζωή σε μια ομάδα ανθρώπων κατά τις έσχατες ημέρες. Για Μένα, όλο αυτό το έργο αποσκοπεί να θέσει τέλος στην εποχή και να εισάγει μια νέα εποχή. Όσον αφορά τον Σατανά, ο Θεός έχει ενσαρκωθεί για να τον νικήσει. Το έργο που πραγματοποιώ τώρα σ’ εσάς, είναι η παροχή της σημερινής και έγκαιρης σωτηρίας. Όμως, κατά τη διάρκεια αυτών των λίγων σύντομων ετών, θα σας πω όλες τις αλήθειες, την οδό της ζωής, ακόμα και το έργο του μέλλοντος, και αυτά θα είναι αρκετά για να έχετε κανονικές εμπειρίες στο μέλλον. Όλα τα λόγια που λέω είναι η μόνη Μου προτροπή προς εσάς. Δεν κάνω καμία άλλη προτροπή. Σήμερα, όλα τα λόγια που λέω είναι η μόνη Μου προτροπή προς εσάς, επειδή σήμερα δεν έχετε καμία εμπειρία από πολλά από τα λόγια που εκφέρω και δεν κατανοείτε το βαθύτερο νόημα αυτών των λόγων. Μια μέρα, οι εμπειρίες σας θα αποφέρουν καρπούς, ακριβώς όπως έχω πει μέχρι σήμερα. Αυτά τα λόγια είναι τα οράματά σας του σήμερα, και αυτά στα οποία θα βασίζεστε στο μέλλον, αποτελούν την παροχή της ζωής σήμερα και την παρότρυνση για το μέλλον, και δεν υπάρχει καλύτερη παρότρυνση. Αυτό ισχύει επειδή το χρονικό διάστημα που πρέπει να εργαστώ στη γη δεν είναι τόσο μεγάλο όσο το χρονικό διάστημα που χρειάζεται για να βιώσετε τα λόγια Μου. Εγώ απλώς θα ολοκληρώσω το έργο Μου, ενώ εσείς θα πρέπει να αναζητήσετε τη ζωή, κάτι που απαιτεί ένα μεγάλο ταξίδι ζωής. Μόνον αφότου βιώσετε πολλά πράγματα, θα έχετε την ικανότητα να κερδίσετε πλήρως την οδό της ζωής, μόνον τότε θα έχετε την ικανότητα να αντιλαμβάνεστε το βαθύτερο νόημα των λόγων που εκφέρω σήμερα. Στα χέρια σας κρατάτε τα λόγια Μου, έχετε λάβει όλες τις αποστολές Μου, σας έχουν ανατεθεί όλα αυτά που οφείλετε να κάνετε. Ανεξαρτήτως το πόσο σημαντικό θα είναι το αποτέλεσμα που θα έχει επιτευχθεί, όταν το έργο στον κόσμο θα έχει φτάσει στο τέλος του, το θέλημα του Θεού θα έχει περατωθεί. Δεν είναι όπως το φαντάζεσαι, ότι πρέπει να αλλάξεις ως έναν βαθμό. Ο Θεός δεν λειτουργεί σύμφωνα με τις αντιλήψεις σου.\nΟι ζωές των ανθρώπων δεν εξελίσσονται μέσα σε μόνο δύο ημέρες. Μπορεί να χρειάζεται να τρώνε και να πίνουν πολλά πράγματα καθημερινά, αλλά αυτό δεν αρκεί. Πρέπει να βιώσουν μια περίοδο εξέλιξης στη ζωή τους· αυτή είναι μια απαραίτητη διαδικασία. Με το επίπεδο που έχουν σήμερα οι άνθρωποι, πόσο μπορούν να εξελιχθούν οι ζωές τους; Ο Θεός εργάζεται σύμφωνα με τις ανάγκες των ανθρώπων, θέτει κατάλληλες απαιτήσεις με βάση το έμφυτο επίπεδό τους. Ας υποθέσουμε ότι αυτό το έργο πραγματοποιούταν σε μια ομάδα ανθρώπων ανώτερου επιπέδου: Οι ομιλίες του θα ήταν ανώτερες από αυτές σ’ εσάς, τα οράματα θα ήταν ανώτερα και οι αλήθειες ακόμα ανώτερες. Τα λόγια του Θεού θα έπρεπε να είναι ακόμα πιο αυστηρά και πιο ικανά να τροφοδοτούν τον άνθρωπο και να αποκαλύπτουν μυστήρια. Όταν θα μιλούσε σε αυτούς, ο Θεός θα τους τροφοδοτούσε σύμφωνα με τις ανάγκες τους. Μπορεί να ειπωθεί ότι οι απαιτήσεις που τίθενται σήμερα σ’ εσάς είναι οι υψηλότερες δυνατές. Αν αυτό το έργο πραγματοποιούταν σε ανθρώπους ανωτέρου επιπέδου, τότε οι απαιτήσεις θα ήταν ακόμα υψηλότερες. Όλο το έργο του Θεού πραγματοποιείται βάσει του έμφυτου επιπέδου των ανθρώπων. Σήμερα, δεν υπάρχει τίποτα υψηλότερο από τον βαθμό στον οποίον ο Θεός έχει αλλάξει και κατακτήσει τους ανθρώπους. Μην χρησιμοποιείτε τις αντιλήψεις σας ως μέτρο για τα αποτελέσματα αυτού του σταδίου του έργου. Πρέπει να γνωρίζετε με σαφήνεια τι έχετε εγγενώς και δεν πρέπει να έχετε μεγάλη ιδέα για τον εαυτό σας. Αρχικά, κανένας από εσάς δεν αναζητούσε τη ζωή, ήσασταν ζητιάνοι που περιφέρονταν στον δρόμο. Θα ήταν αδύνατον ο Θεός να σας κατεργαστεί στον βαθμό που φαντάζεστε, με όλους σας να προσκυνάτε ολότελα πεπεισμένοι, σαν να έχετε δει κάποιο σπουδαίο όραμα! Αυτό συμβαίνει επειδή, όποιος δεν έχει δει σημεία, δεν μπορεί να πιστέψει πλήρως τα λόγια που λέω. Μπορεί να τα εξετάζετε ενδελεχώς, όμως εξακολουθείτε να μην τα πιστεύετε εντελώς· αυτή είναι η φύση του ανθρώπου! Θα υπάρξουν κάποιες αλλαγές σε εκείνους που αναζητούν, ενώ η πίστη εκείνων που δεν αναζητούν θα μειωθεί, ίσως και να εξαφανιστεί. Το μεγαλύτερο πρόβλημα μ’ εσάς είναι ότι δεν μπορείτε να πιστέψετε πλήρως χωρίς να δείτε τα λόγια του Θεού να εκπληρώνονται, και δεν συμβιβάζεστε αν δεν δείτε σημεία. Πριν από αυτό, ποιος θα μπορούσε να είναι σταθερά αφοσιωμένος στον Θεό; Γι’ αυτό λέω ότι δεν πιστεύετε στον Θεό, αλλά σε σημεία. Μέχρι σήμερα, έχω μιλήσει ξεκάθαρα για διάφορες πτυχές, καθιστώντας έτοιμες όλες τις πτυχές της αλήθειας, και αυτές οι αλήθειες είναι επίσης ικανές να εξυπηρετήσουν η μία την άλλη. Συνεπώς, θα πρέπει να τις κάνετε τώρα πράξη: Σήμερα, σας δείχνω το μονοπάτι και στο μέλλον, θα πρέπει να τις κάνετε οι ίδιοι πράξη. Σήμερα, τα λόγια που λέω θέτουν απαιτήσεις στους ανθρώπους με βάση τις πραγματικές τους συνθήκες, και εργάζομαι με βάση τις ανάγκες τους και τα όσα έχουν μέσα τους. Ο πρακτικός Θεός έχει έρθει στη γη για να επιτελέσει πρακτικό έργο, για να εργαστεί σύμφωνα με τις πραγματικές συνθήκες και ανάγκες των ανθρώπων· δεν είναι παράλογος. Και όταν ο Θεός ενεργεί, δεν εξαναγκάζει τους ανθρώπους. Για παράδειγμα, αν παντρευτείτε, αυτό θα πρέπει να είναι σύμφωνα με την πραγματική κατάστασή σας. Σας έχει ειπωθεί η αλήθεια με σαφήνεια, κι Εγώ δεν σας περιορίζω. Ορισμένες οικογένειες καταπιέζουν τους ανθρώπους, σε σημείο που δεν μπορούν να πιστέψουν στον Θεό, παρά μόνον αν παντρευτούν· οπότε, αντιστρόφως, ο γάμος είναι προς όφελός τους. Σε ορισμένους ανθρώπους, ο γάμος όχι μόνο δεν επιφέρει κανένα όφελος, αλλά, αντιθέτως, τους κοστίζει αυτό που είχαν αρχικά. Αυτό πρέπει να εξαρτάται από τις πραγματικές συνθήκες σας και την αποφασιστικότητά σας. Δεν έχω επινοήσει κανόνες για να σας θέτω απαιτήσεις. Πολλοί άνθρωποι λένε πάντοτε, «ο Θεός είναι πραγματικός, το έργο Του βασίζεται στην πραγματικότητα και πραγματοποιείται σύμφωνα με τις πραγματικές συνθήκες μας». Γνωρίζεις όμως τι σημαίνει πραγματικό; Μη λες κενά λόγια όλη μέρα! Το έργο του Θεού είναι πραγματικό και βασίζεται στην πραγματικότητα, δεν περιλαμβάνει δόγματα, παρουσιάζεται στο σύνολό του και είναι ορθάνοιχτο και ολοφάνερο. Τι καλύπτουν αυτές οι αρχές; Μπορείς να πεις για ποιο μέρος του Θεού ισχύει αυτό; Πρέπει να μιλάς συγκεκριμένα και να έχεις βιώσει και να γίνεσαι μάρτυρας για πολλές πτυχές. Μόνο όταν αυτή η πτυχή σου είναι ιδιαιτέρως ξεκάθαρη και τη γνωρίζεις, θα έχεις την ικανότητα να λες αυτά τα λόγια. Αν σε ρωτήσει κάποιος: Τι έργο έχει να κάνει στη γη ο ενσαρκωμένος Θεός; Γιατί Τον αποκαλείτε πρακτικό Θεό; Τι σημαίνει «πρακτικός»; Μπορείς να μιλάς για το πρακτικό έργο Του, γι’ αυτό που περιλαμβάνει συγκεκριμένα; Ο Ιησούς ήταν η ενσάρκωση του Θεού και ο πρακτικός Θεός είναι επίσης ενσάρκωση του Θεού. Ποια είναι η διαφορά μεταξύ Τους; Και ποιες είναι οι ομοιότητες; Τι έργο έχουν κάνει; Μπορείς να πεις; Αυτό σημαίνει να γίνεσαι μάρτυρας! Μην μπερδεύεσαι με αυτά τα πράγματα. Υπάρχουν άλλοι που λένε: «Το έργο του πρακτικού Θεού είναι πραγματικό, Εκείνος δεν δείχνει ποτέ σημεία και τέρατα». Όντως δεν δείχνει σημεία και τέρατα; Το γνωρίζεις πραγματικά αυτό; Γνωρίζεις ποιο είναι το έργο Μου; Λεγόταν ότι τα σημεία και τα τέρατα δεν θα φαίνονταν, όμως το έργο που Εκείνος κάνει και τα λόγια που λέει, δεν είναι σημεία; Λεγόταν ότι τα σημεία και τα τέρατα δεν θα φαίνονταν, όμως αυτό εξαρτάται· εξαρτάται από το σε ποιον λέγονται αυτά τα λόγια. Χωρίς να πηγαίνει στην εκκλησία, έχει ξεμπροστιάσει τις καταστάσεις των ανθρώπων, και χωρίς να πραγματοποιεί κανένα άλλο έργο, μόνο μιλώντας, έχει ωθήσει τους ανθρώπους προς τα μπρος. Δεν είναι αυτά σημεία; Μόνο μέσα από τα λόγια έχει κατακτήσει ανθρώπους και, χωρίς προοπτικές ή ελπίδες, οι άνθρωποι Τον ακολουθούν ευχαρίστως. Δεν είναι αυτά σημεία; Όταν μιλάει, τα λόγια Του θέτουν τους ανθρώπους σε μια ορισμένη ψυχολογική διάθεση, και μπορούν να νιώθουν χαρούμενοι ή μελαγχολικοί, εξευγενισμένοι ή παιδεμένοι. Μόλις με λίγα αιχμηρά λόγια, επιφέρει την παίδευση στους ανθρώπους. Δεν είναι αυτό υπερφυσικό; Θα μπορούσε ένας άνθρωπος να κάνει κάτι τέτοιο; Όλα αυτά τα χρόνια, διάβαζες τη Βίβλο, όμως δεν κατάλαβες τίποτα, δεν είδες τίποτα και ήσουν ανίκανος να αποστασιοποιηθείς από αυτές τις απαρχαιωμένες, παραδοσιακές μεθόδους πίστης, και δεν μπορούσες να καταλάβεις τι λέει η Βίβλος. Ωστόσο, Εκείνος μπορεί να αντιληφθεί τη Βίβλο. Αυτό δεν είναι κάτι το υπερφυσικό; Αν δεν υπήρχε τίποτα το υπερφυσικό σχετικά με τον Θεό, όταν Εκείνος ήρθε στη γη, πώς θα μπορούσε να σας κατακτήσει; Χωρίς το εξαιρετικό, θεϊκό έργο Του, ποιος από εσάς θα είχε πειστεί; Στα μάτια σου, φαίνεται σαν ένας κανονικός άνθρωπος που εργάζεται και μένει μαζί σας. Φαίνεται πως έχει την εξωτερική εμφάνιση ενός συνηθισμένου και κανονικού ανθρώπου. Αυτό που βλέπεις είναι το εξωτερικό της κανονικής ανθρώπινης φύσης, όμως, στην πραγματικότητα, Εκείνος που εργάζεται είναι θείος. Εκείνος που εργάζεται, δεν έχει κανονική ανθρώπινη φύση, αλλά θεϊκή. Εκείνος είναι ο ίδιος ο Θεός, απλώς χρησιμοποιεί κανονική ανθρώπινη φύση για να εργαστεί. Εξ αυτού, το έργο Του είναι τόσο κανονικό όσο και υπερφυσικό. Το έργο που Εκείνος κάνει δεν μπορεί να γίνει από τον άνθρωπο. Το έργο που είναι αδύνατον να γίνει από κανονικούς ανθρώπους, γίνεται από ένα εξαιρετικό ον. Όμως, αυτή η εξαιρετικότητα είναι θεϊκή. Δεν είναι ότι η ανθρώπινη φύση είναι εξαιρετική, αλλά ότι η θεϊκή φύση είναι διαφορετική από την ανθρώπινη. Όποιος χρησιμοποιείται από το Άγιο Πνεύμα είναι επίσης συνηθισμένος κι έχει κανονική ανθρώπινη φύση, αλλά δεν μπορεί να πραγματοποιήσει αυτό το έργο. Εδώ βρίσκεται η διαφορά. Μπορεί να πεις: «Ο Θεός δεν είναι ένας υπερφυσικός Θεός, δεν κάνει τίποτα το υπερφυσικό. Ο Θεός μας λέει λόγια που είναι πρακτικά και αληθινά, έχει πάει αληθινά και πραγματικά στην εκκλησία για να εργαστεί, μας μιλάει καθημερινά Αυτοπροσώπως και Αυτοπροσώπως υποδεικνύει τις καταστάσεις μας. Ο Θεός μας είναι πραγματικά αληθινός! Ζει μαζί μας, τα πάντα είναι τόσο φυσιολογικά, κι απλούστατα δεν υπάρχει τίποτα για να δείξει ότι είναι Θεός. Υπάρχουν φορές που θυμώνει, κι εμείς αντικρίζουμε το μεγαλείο της οργής Του, κι όταν χαμογελά, παρατηρούμε τη χαμογελαστή φυσιογνωμία Του. Είναι ο ίδιος ο Θεός που έχει μια απτή μορφή, που έχει σάρκα και οστά, που είναι αληθινός και πραγματικός». Όταν γίνεσαι μάρτυρας με αυτόν τον τρόπο, η μαρτυρία σου δεν είναι ολοκληρωμένη. Σε τι θα βοηθήσει τους άλλους; Αν δεν μπορείς να καταθέσεις για την εσωτερική ιστορία και την ουσία του έργου που κάνει ο ίδιος ο Θεός, τότε δεν γίνεσαι μάρτυρας! Πάνω απ’ όλα, το να γίνεις μάρτυρας απαιτεί να μιλάς για τη γνώση σου σχετικά με το έργο του Θεού, για το πώς ο Θεός κατακτά τους ανθρώπους, πώς ο Θεός σώζει τους ανθρώπους, πώς τους αλλάζει και πώς τους καθοδηγεί για να εισέλθουν, δίνοντάς τους τη δυνατότητα για να κατακτηθούν, να οδηγηθούν στην τελείωση και να σωθούν. Το να γίνεσαι μάρτυρας σημαίνει να μιλάς για το έργο Του και για όλα όσα έχεις βιώσει. Μόνο το έργο Του Τον εκπροσωπεί και μόνο το έργο Του μπορεί να αποκαλύψει δημοσίως την ολότητά Του. Το έργο Του γίνεται μάρτυρας για Εκείνον. Το έργο και οι ομιλίες Του αποτελούν άμεση εκπροσώπηση του Πνεύματος, το έργο που Εκείνος κάνει φέρεται εις πέρας από το Πνεύμα και τα λόγια που λέει εκφέρονται από τον Πνεύμα. Αυτά τα πράγματα απλώς εκφράζονται μέσα από την ενσάρκωση του Θεού. Στην πραγματικότητα, αποτελούν έκφραση του Πνεύματος. Το έργο που Εκείνος κάνει και τα λόγια που λέει εκπροσωπούν την ουσία Του. Αν ο Θεός, αφότου είχε ενσαρκωθεί ανάμεσα στους ανθρώπους, δεν μιλούσε ή δεν έκανε έργο, και μετά σας ζητούσε να γνωρίσετε την αλήθεια Του, την κανονικότητά Του και την παντοδυναμία Του, πώς θα μπορούσατε να το κάνετε; Θα μπορούσατε να μάθετε ποια είναι η ουσία του Πνεύματος; Θα μπορούσατε να γνωρίζετε ποια είναι τα γνωρίσματά Του; Μόνον επειδή έχετε βιώσει όλα τα στάδια του έργου Του, σας ζητά Εκείνος να γίνετε μάρτυρες για Εκείνον. Αν δεν είχατε μια τέτοια εμπειρία, Εκείνος δεν θα είχε τέτοιες απαιτήσεις από εσάς. Συνεπώς, όταν γίνεσαι μάρτυρας για τον Θεό, δεν σημαίνει να καταθέτεις για την εξωτερική εμφάνιση της κανονικής ανθρώπινης φύσης Του, αλλά για το έργο που πραγματοποιεί και για το μονοπάτι που υποδεικνύει, σημαίνει να καταθέσεις για το πώς έχεις κατακτηθεί από Εκείνον και σε ποιες πτυχές έχεις οδηγηθεί στην τελείωση. Με αυτόν τον τρόπο πρέπει να γίνεις μάρτυρας. Αν αναφωνείς, οπουδήποτε κι αν πηγαίνεις: Ο Θεός μας έχει έρθει για να κάνει έργο, είναι πραγματικά πρακτικός! Μας έχει κερδίσει χωρίς τίποτα το υπερφυσικό και χωρίς σημεία και τέρατα! Άλλοι θα ρωτήσουν: Τι εννοείς όταν λες ότι δεν δείχνει σημεία και τέρατα; Μπορεί να σε κατακτήσει χωρίς να δείχνει σημεία και τέρατα; Κι εσύ λες: Αυτό που κάνει είναι να μιλάει. Μας έχει κατακτήσει χωρίς να δείχνει σημεία και τέρατα. Είναι το έργο Του που μας έχει κατακτήσει. Εν τέλει, αν δεν μπορείς να πεις τίποτα ουσιώδες και δεν μπορείς να μιλάς για συγκεκριμένα πράγματα, τότε γίνεσαι μάρτυρας; Όταν ο πρακτικός Θεός κατακτά τους ανθρώπους, είναι τα θεϊκά λόγια Του που τους κατακτούν. Η ανθρώπινη φύση δεν μπορεί να το πετύχει αυτό, δεν είναι κάτι που ένας απλός θνητός μπορεί να καταφέρει. Ακόμα κι εκείνοι που έχουν υψηλότερο επίπεδο ανάμεσα στους κανονικούς ανθρώπους, δεν έχουν αυτήν την ικανότητα, επειδή η θεϊκή φύση Του είναι ανώτερη από κάθε δημιουργημένο ον. Για τους ανθρώπους, αυτό είναι κάτι το εξαιρετικό. Ο Δημιουργός, εξάλλου, είναι ανώτερος από κάθε δημιουργημένο ον. Έχει ειπωθεί ότι οι μαθητές δεν μπορεί να είναι σπουδαιότεροι από τους δασκάλους τους. Τα δημιουργημένα όντα δεν μπορούν να είναι ανώτερα από τον Δημιουργό. Αν ήσουν ανώτερος από Εκείνον, δεν θα μπορούσε να σε κατακτήσει. Μπορεί να σε κατακτήσει, επειδή είναι ανώτερος από σένα. Εκείνος που μπορεί να κατακτήσει ολόκληρη την ανθρωπότητα είναι ο Δημιουργός, και μόνο Εκείνος και κανένας άλλος δεν μπορεί να κάνει αυτό το έργο. Αυτή είναι μαρτυρία· με αυτόν τον τρόπο πρέπει να γίνεις μάρτυρας. Έχεις βιώσει κάθε στάδιο της παίδευσης, της κρίσης, του εξευγενισμού, των δοκιμασιών, των αναποδιών και των δυσκολιών, κι έχεις φτάσει στην κατάκτηση κι έχεις αφήσει κατά μέρους τις προοπτικές της σάρκας, τα προσωπικά σου κίνητρα και τα προσωπικά ενδιαφέροντα της σάρκας. Με άλλα λόγια, οι καρδιές όλων των ανθρώπων έχουν κατακτηθεί από τα λόγια του Θεού. Παρόλο που η ζωή σου δεν έχει εξελιχθεί στο σημείο που έχει ζητήσει Εκείνος, τα γνωρίζεις αυτά τα πράγματα και έχεις πειστεί πλήρως από αυτό που κάνει. Αυτό αποτελεί μαρτυρία κι αυτή η μαρτυρία είναι αληθινή! Το έργο που έχει έρθει για να πραγματοποιήσει ο Θεός —την κρίση και την παίδευση— αποσκοπεί στην κατάκτηση του ανθρώπου, όμως επίσης ολοκληρώνει το έργο Του, οδηγεί την εποχή στο τέλος της και περατώνει το τελευταίο κεφάλαιο του έργου Του. Οδηγεί ολόκληρη την εποχή στο τέλος της, σώζει όλη την ανθρωπότητα, απελευθερώνει εντελώς την ανθρωπότητα από την αμαρτία και αποκτά πλήρως την ανθρωπότητα, την οποία Εκείνος έχει δημιουργήσει. Για όλα αυτά πρέπει να γίνεις μάρτυρας.\nΈχεις βιώσει τόσο από το έργο του Θεού, το έχεις δει με τα ίδια σου τα μάτια και το έχεις βιώσει προσωπικά, οπότε, θα ήταν πολύ κρίμα αν στο τέλος δεν θα μπορείς καν να εκτελέσεις αυτό το καθήκον, όπως οφείλεις. Στο μέλλον, όταν διαδοθεί το ευαγγέλιο, θα πρέπει να είσαι σε θέση να μιλάς για τη γνώση σου, να καταθέτεις για όλα όσα έχεις κερδίσει στην καρδιά σου και να καταβάλεις κάθε δυνατή προσπάθεια. Αυτό πρέπει να πετύχει ένα δημιουργημένο ον. Ποια είναι η σημασία αυτού του σταδίου του έργου του Θεού; Ποια είναι η επίδρασή του; Πόσο απ’ αυτό πραγματοποιείται στον άνθρωπο; Τι πρέπει να κάνουν οι άνθρωποι; Όταν θα μπορείτε να μιλάτε με σαφήνεια για όλο το έργο που πραγματοποιεί η ενσάρκωση του Θεού, αφότου ήρθε στη γη, τότε θα είναι πλήρης η μαρτυρία σας. Όταν θα μπορείτε να μιλάτε με σαφήνεια γι’ αυτά τα πέντε πράγματα —τη σημασία, το περιεχόμενο, την ουσία του έργου Του, τη διάθεση Του που εκπροσωπείται από αυτό και τις αρχές του έργου Του— τότε αυτό θα αποδεικνύει ότι έχετε την ικανότητα για μαρτυρία και ότι κατέχετε πραγματικά τη γνώση. Αυτά που σας ζητάω δεν είναι πολλά, και μπορούν να τα πετύχουν όλοι εκείνοι που αναζητούν πραγματικά. Αν είσαι αποφασισμένος να είσαι ένας από τους μάρτυρες του Θεού, πρέπει να καταλάβεις τι απεχθάνεται και τι αγαπά ο Θεός. Έχεις βιώσει πολύ από το έργο Του, και μέσα από αυτό το έργο πρέπει να γνωρίσεις τη διάθεσή Του, τι απεχθάνεται και τι αγαπά Εκείνος, και να κατανοήσεις το θέλημά Του και τις απαιτήσεις Του από την ανθρωπότητα, καθώς και να τα χρησιμοποιήσεις για να καταθέσεις για Αυτόν και να εκτελέσεις το καθήκον σου. Μπορείς να πεις μόνο αυτό: «Γνωρίζουμε τον Θεό, η κρίση Του και η παίδευσή Του είναι τόσο αυστηρές. Τα λόγια Του είναι τόσο βλοσυρά, είναι δίκαια και μεγαλοπρεπή και είναι απαράβατα από οποιονδήποτε άνθρωπο». Όμως, εν τέλει, τροφοδοτούν τον άνθρωπο; Ποια είναι η επίδρασή τους στους ανθρώπους; Γνωρίζεις πραγματικά ότι το έργο Του είναι καλό; Μπορούν η κρίση και η παίδευση του Θεού να αποκαλύψουν τη διάθεσή σου; Μπορούν να αποκαλύψουν την ανυπακοή σου; Μπορούν να αποβάλλουν αυτά τα στοιχεία από μέσα σου; Τι θα είχες απογίνει χωρίς την κρίση και την παίδευση του Θεού; Γνωρίζεις πραγματικά πόσο διεφθαρμένος έχεις γίνει από τον Σατανά; Όλα αυτά πρέπει να τα γνωρίζετε και να αποτελούν τον εξοπλισμό σας σήμερα.\nΔεν είναι τώρα η ώρα γι’ αυτού του είδους της πίστης στον Θεό που υπάρχει στη φαντασία σας: Δεν ισχύει ότι το μόνο που χρειάζεστε είναι να διαβάζετε τα λόγια του Θεού, να προσεύχεστε, να τραγουδάτε, να χορεύετε, να εκτελείτε το καθήκον σας και να ζείτε μια ζωή κανονικής ανθρώπινης φύσης... Θα μπορούσαν να είναι τα πράγματα τόσο απλά; Αυτό που είναι σημαντικό είναι το αποτέλεσμα. Δηλαδή, όχι το πόσα πράγματα κάνεις, αλλά το πώς μπορείς να πετύχεις πραγματικά το καλύτερο αποτέλεσμα. Ενδεχομένως να μπορείς να μιλάς για κάποια γνώση, ενώ κρατάς ένα βιβλίο, αλλά όταν το αφήνεις κάτω, δεν έχεις καμία γνώση. Μπορείς να λες μόνο λόγια και να μιλάς μόνο για δόγματα, αλλά δεν έχεις τη γνώση της εμπειρίας. Σήμερα, πρέπει να αντιληφθείς τι είναι σημαντικό. Αυτό αποτελεί ένα ζωτικής σημασίας κομμάτι της εισόδου σου στην πραγματικότητα! Πριν από οτιδήποτε, κάνε την ακόλουθη εκπαίδευση: Πρώτα, διάβασε τα λόγια του Θεού, εξοικειώσου με τους πνευματικούς όρους που εμπεριέχουν, βρες τα σημαντικά οράματα μέσα τους, αναγνώρισε τα σημεία του μονοπατιού προς την πράξη και βάλε τα όλα μαζί. Αναζήτησε το καθένα από αυτά και είσελθε σ’ αυτά κατά τις εμπειρίες σου. Αυτά είναι τα σημαντικά πράγματα που πρέπει να αντιληφθείς. Μία από τις πιο σημαντικές διαδικασίες πράξης όταν τρως και πίνεις τα λόγια του Θεού κι αφότου διαβάσεις μία από τις ομιλίες του Θεού, είναι να μπορείς να εντοπίσεις τα σημαντικά σημεία, όσον αφορά στα οράματα, καθώς και να μπορείς να εντοπίσεις τα σημαντικά σημεία, όσον αφορά την πράξη, χρησιμοποιώντας τα οράματα ως βάση και την πράξη ως οδηγό για τη ζωή σου. Αυτά είναι που σας λείπουν περισσότερο απ’ όλα, καθώς και το μεγαλύτερο πρόβλημα μ’ εσάς, μέσα στην καρδιά σας, και σπάνια του δίνετε οποιαδήποτε προσοχή. Βρίσκεστε όλοι στην ακόλουθη κατάσταση: τεμπέλης, αδιάφορος, απρόθυμος να πληρώσει κάποιο τίμημα ή απλώς περιμένει παθητικά. Κάποιοι άνθρωποι φτάνουν ακόμα και στο σημείο να εξανίστανται. Δεν καταλαβαίνουν τους στόχους και τη σημασία του έργου του Θεού, και είναι δύσκολο γι’ αυτούς να αναζητήσουν την αλήθεια. Αυτού του είδους οι άνθρωποι απεχθάνονται την αλήθεια και τελικά θα εξοντωθούν. Κανένας από αυτούς δεν μπορεί να οδηγηθεί στην τελείωση και κανένας τους δεν θα γλιτώσει. Αν οι άνθρωποι δεν έχουν έστω και λίγη αποφασιστικότητα για να αντισταθούν στην επιρροή του Σατανά, δεν υπάρχει τίποτα που να μπορεί να γίνει γι’ αυτούς!\nΤο αν η αναζήτησή σας ήταν αποτελεσματική, μετριέται με βάση τη σημερινή σας αναζήτηση και τα όσα κατέχετε επί του παρόντος. Αυτά χρησιμοποιούνται για να καθοριστεί το τέλος σας, δηλαδή το τέλος σας φαίνεται από το τίμημα που έχετε πληρώσει και τα πράγματα που έχετε κάνει. Το τέλος σας θα αποκαλυφθεί από την αναζήτηση και την πίστη σας, και από τα όσα έχετε κάνει. Υπάρχουν πολλοί ανάμεσά σας που είναι πέραν πάσας σωτηρίας, καθότι σήμερα είναι η ώρα της αποκάλυψης του τέλους των ανθρώπων, κι Εγώ δεν θα πραγματοποιήσω το έργο Μου άσκεφτα, οδηγώντας εκείνους που δεν μπορούν να σωθούν στην επόμενη εποχή. Θα έρθει μια μέρα που το έργο Μου θα έχει τελειώσει. Δεν θα εργαστώ σε εκείνα τα σιχαμερά πτώματα χωρίς πνεύμα, τα οποία δεν μπορούν να σωθούν. Τώρα είναι οι έσχατες ημέρες της σωτηρίας του ανθρώπου, κι Εγώ δεν θα κάνω έργο που δεν έχει νόημα. Μη διαμαρτύρεσαι για τον Ουρανό και τη γη, το τέλος πλησιάζει και είναι αναπόφευκτο. Τα πράγματα έχουν φτάσει σ’ αυτό το σημείο και δεν υπάρχει τίποτα που να μπορεί να κάνει ο άνθρωπος για να τα σταματήσει, δεν μπορείς να τα αλλάξεις κατά βούληση. Μέχρι χθες, δεν πλήρωσες κάποιο τίμημα για την αναζήτηση και δεν ήσουν αφοσιωμένος. Σήμερα που έχει έρθει η ώρα, είσαι πέραν σωτηρίας και αύριο, θα εξοντωθείς. Δεν υπάρχει κανένα περιθώριο σωτηρίας για σένα. Παρόλο που η καρδιά Μου είναι μαλακή και κάνω ό,τι μπορώ για να σε σώσω, αν εσύ δεν δώσεις αγώνα ή δεν σκεφτείς για τον εαυτό σου, τι μπορώ να κάνω Εγώ; Εκείνοι που σκέφτονται μόνο τη σάρκα τους και τους αρέσουν οι ανέσεις, των οποίων η πίστη είναι διφορούμενη, που εμπλέκονται σε απόκρυφη ιατρική και μαγεία, που είναι αμφιβόλου ηθικής, κουρελήδες και ρακένδυτοι, που κλέβουν τις προσφορές για τον Ιεχωβά και τα υπάρχοντά Του, που αγαπούν τη δωροδοκία, που παθητικά ονειρεύονται να πάνε στον παράδεισο, που είναι αλαζόνες και υπερόπτες και πασχίζουν μόνο για προσωπική φήμη και πλούτη, που διαδίδουν αυθάδειες, που υβρίζουν τον ίδιο τον Θεό, που δεν κάνουν τίποτα άλλο από το να κρίνουν και να διαβάλουν τον ίδιο τον Θεό, που συνιστούν συμμορίες και προσπαθούν να γίνουν ανεξάρτητοι, που εξυψώνουν τους εαυτούς τους πιο ψηλά από τον Θεό, εκείνοι οι επιπόλαιοι νεαροί και νεαρές, μεσήλικοι και ηλικιωμένοι άντρες και γυναίκες που είναι δέσμιοι της ακολασίας, εκείνοι οι άντρες και οι γυναίκες που απολαμβάνουν προσωπική φήμη και πλούτη και αναζητούν προσωπικό κύρος ανάμεσα σε άλλους, εκείνοι οι αμετανόητοι άνθρωποι που είναι βουτηγμένοι στην αμαρτία, όλοι αυτοί, δεν είναι πέραν σωτηρίας; Ο εκφυλισμός, η αμαρτία, η απόκρυφη ιατρική, η μαγεία, η βωμολοχία και η αυθάδεια, όλα είναι ανεξέλεγκτα στις τάξεις σας, ποδοπατάτε τα λόγια της αλήθειας και της ζωής και βεβηλώνετε την ιερή γλώσσα. Εθνικοί, πρησμένοι από τη βρώμα και την ανυπακοή! Πού θα καταλήξετε; Πώς τολμούν όλοι εκείνοι που αγαπούν τη σάρκα, που διαπράττουν μοχθηρές πράξεις της σάρκας και που είναι μέσα στον εκφυλισμό να συνεχίσουν να ζουν; Δεν γνωρίζεις ότι άνθρωποι σαν κι εσάς είναι σκουλήκια πέραν σωτηρίας; Τι σας δίνει το δικαίωμα να ζητάτε το ένα και το άλλο; Μέχρι σήμερα, δεν έχει υπάρξει η παραμικρή αλλαγή σ’ εκείνους που δεν αγαπούν την αλήθεια κι αγαπούν μόνο τη σάρκα. Πώς είναι δυνατόν, λοιπόν, να σωθούν αυτοί οι άνθρωποι; Ακόμα και σήμερα, εκείνοι που δεν αγαπούν την οδό της ζωής, που δεν εξυψώνουν τον Θεό και δεν γίνονται μάρτυρες για Εκείνον, που μηχανορραφούν για χάρη του κύρους τους, εκείνοι που εκθειάζουν τους εαυτούς τους, δεν εξακολουθούν να είναι ακριβώς το ίδιο; Τι αξία θα είχε η σωτηρία τους; Το αν μπορείς να σωθείς δεν εξαρτάται από το πόσο καλά έχεις ειδικευθεί ή πόσα χρόνια εργάζεσαι, πόσο μάλλον στο πόσα διαπιστευτήρια έχεις. Εξαρτάται από το αν έχει υπάρξει κάποιο αποτέλεσμα από την αναζήτησή σου. Οφείλεις να γνωρίζεις ότι εκείνοι που σώζονται είναι τα δέντρα που αποδίδουν καρπούς, όχι τα δέντρα που έχουν πλούσιο φύλλωμα και άφθονα άνθη, αλλά δεν αποδίδουν καρπούς. Ακόμα κι αν έχεις περάσει πολλά χρόνια περιπλανώμενος στους δρόμους, τι έγινε; Πού είναι η μαρτυρία σου; Ο φόβος Θεού που έχεις είναι πολύ μικρότερος από την αγάπη για τον εαυτό σου και τις λάγνες επιθυμίες σου. Όταν κάποιος είναι έτσι, δεν είναι έκφυλος; Πώς θα μπορούσες να αποτελέσεις υπόδειγμα και πρότυπο σωτηρίας; Η φύση σου είναι αμετάλλακτη, είσαι εξαιρετικά αντιδραστικός, δεν μπορείς να σωθείς! Δεν θα εξοντωθούν αυτού του είδους οι άνθρωποι; Η ώρα που θα τελειώσει το έργο Μου, δεν θα είναι η ώρα που θα έλθει η έσχατη ημέρα σας; Έχω κάνει τόσο έργο και έχω πει τόσα λόγια σ’ εσάς. Πόσα από αυτά έχουν φτάσει στ’ αυτιά σας; Σε πόσα από αυτά έχετε υπακούσει ποτέ; Όταν τελειώσει το έργο Μου, τότε κι εσύ θα σταματήσεις να Μου αντιστέκεσαι και να Μου αντιτάσσεσαι. Κατά την περίοδο της πραγματοποίησης του έργου Μου, εσείς ενεργείτε πάντοτε εναντίον Μου, δεν συμμορφώνεστε ποτέ με τα λόγια Μου. Εγώ κάνω το έργο Μου κι εσύ κάνεις το δικό σου, εσύ οικοδομείς το δικό σου μικρό βασίλειο. Καταραμένη αγέλη λύκων και σκύλων, ό,τι κάνετε είναι εναντίον Μου! Προσπαθείτε να ασπαστείτε εκείνους που αγαπούν μόνο εσάς. Πού είναι ο φόβος Θεού σας; Ό,τι κάνετε είναι τόσο δόλιο! Δεν δείχνετε καμία υπακοή ή φόβο Θεού, ό,τι κάνετε είναι δόλια και βλάσφημα! Είναι δυνατόν να σωθούν τέτοιου είδους άνθρωποι; Σεξουαλικά ανήθικοι, άντρες γεμάτοι λαγνεία που πάντοτε θέλουν να προσελκύουν εκείνες τις προκλητικές πόρνες για δική τους απόλαυση. Εγώ δεν θα σώσω τέτοιου είδους σεξουαλικά ανήθικους δαίμονες· σιχαμένοι δαίμονες, σας μισώ, η λαγνεία και η προκλητικότητά σας σάς έχει ρίξει στην κόλαση. Τι έχετε να πείτε για τον εαυτό σας; Σιχαμεροί δαίμονες και μοχθηρά πνεύματα, είστε τόσο ειδεχθείς! Είστε αηδιαστικοί! Πώς θα μπορούσαν να σωθούν τέτοια αποβράσματα; Θα μπορούσαν εκείνοι που είναι δέσμιοι της αμαρτίας να σωθούν; Αυτές οι αλήθειες, αυτή η οδός και αυτή η ζωή δεν σας ασκούν καμία έλξη. Εσείς ελκύεστε από την αμαρτία, τα χρήματα, το κύρος, τη φήμη και το κέρδος, τις απολαύσεις της σάρκας, την ομορφιά των αντρών και την προκλητικότητα των γυναικών. Με τι προσόντα θα εισέλθετε στη βασιλεία Μου; Η εικόνα σας είναι ακόμα σπουδαιότερη από εκείνη του Θεού, η κατάστασή σας είναι ανώτερη από του Θεού, για να μην αναφέρουμε την αίγλη σας ανάμεσα στους ανθρώπους. Έχετε γίνει ένα είδωλο που λατρεύουν οι υπόλοιποι. Δεν έχεις γίνει ο αρχάγγελος; Όταν αποκαλυφθεί το τέλος των ανθρώπων, το οποίο συμπίπτει με το τέλος του έργου της σωτηρίας, πολλοί από εσάς θα είστε πτώματα πέραν πάσας σωτηρίας και θα πρέπει να εξοντωθείτε. Κατά τη διάρκεια του έργου της σωτηρίας, Εγώ είμαι ευγενικός και καλός με όλους τους ανθρώπους. Όταν το έργο τελειώσει, θα αποκαλυφθεί το τέλος που θα έχει ο κάθε διαφορετικός τύπος ανθρώπων και τότε, δεν θα είμαι πλέον ευγενικός και καλός, επειδή θα έχει αποκαλυφθεί το τέλος των ανθρώπων, ο καθένας θα έχει ταξινομηθεί σύμφωνα με το είδος του και δεν θα υπάρχει κανένας λόγος να συνεχιστεί το έργο της σωτηρίας. Αυτό θα συμβεί ξεκάθαρα, επειδή θα έχει παρέλθει η εποχή της σωτηρίας. Από τη στιγμή που θα παρέλθει, Εγώ δεν θα ξαναεπιστρέψω.\nα. Στο αρχικό κείμενο παραλείπεται η λέξη «ανήθικο».\nβ. Στο αρχικό κείμενο παραλείπεται η φράση «Πρέπει να γνωρίζεις».\nγ. Στο αρχικό κείμενο παραλείπεται η φράση «Οι άνθρωποι πίστευαν ότι».\nΚάθεστε όλοι σε κομψά καθίσματα, διδάσκοντας όσους από τις νεότερες γενιές είναι σαν κι εσάς, βάζοντάς τους να καθίσουν μαζί σου. Πώς γίνεται να μην γ…


Ειδικό συνέδριο της ΚΕΔΕ με θέμα «Αλλαγή του Καλλικράτη – Νέο Μοντέλο Οργάνωσης και Διοίκησης του Κράτους» | Preveza Today\nHomeΠρέβεζαΚοινωνίαΕιδικό συνέδριο της ΚΕΔΕ με θέμα «Αλλαγή του Καλλικράτη – Νέο Μοντέλο Οργάνωσης και Διοίκησης του Κράτους»\nΟλοκληρώθηκε σήμερα 18/10/16 στο Βόλο το διήμερο ειδικό συνέδριο της Κ.Ε.Δ.Ε. με θέμα: «Αλλαγή του Καλλικράτη – Νέο Μοντέλο Οργάνωσης και Διοίκησης του Κράτους». ‘Όλες οι προτάσεις που κατατέθηκαν από τις παρατάξεις της ΚΕΔΕ ψηφίστηκαν ομόφωνα από τα μέλη της (325 Δήμαρχοι και εκλεγμένοι αντιπρόσωποι Δημοτικοί Σύμβουλοι).\nΜε το σύνθημα : Ισχυροί Δήμοι για Δυνατή Ελλάδα ομόφωνα ζητείται από την Κυβέρνηση να φέρει στο τραπέζι των συζητήσεων ολοκληρωμένες προτάσεις και όχι τις αοριστίες του Προέδρου της Επιτροπής για την αναθεώρηση του θεσμικού πλαισίου της Τοπικής Αυτοδιοίκησης Γ.Γ. ΥΠΕΣΔΑ Κον Πουλάκη.\n1,2 και 3 Δεκεμβρίου 2016 θα διεξαχθεί στην Θεσσαλονίκη το Τακτικό Συνέδριο της ΚΕΔΕ.\nΟ Δημήτρης Παππάς είναι εκλεγμένος αντιπρόσωπος της ΠΕΔ ΗΠΕΙΡΟΥ στην ΚΕΔΕ και μέλος της Επιτροπής Πολιτισμού και Αθλητισμού.\nMacondo live απόψε στο Diem Espresso Bar!\n23-02-2017, 09:38:00 Ομάδα Σύνταξης Άποψη, Επισημάνσεις


Stretching | PhysioNow | Φυσικοθεραπεία κατ΄οίκον | Μιχάλης Σαμαράς, Φυσικοθεραπευτής\nΗ προθέρμανση και η αποκατάσταση που εφαρμόζονται πριν και μετά από κάποια αθλητική δραστηριότητα για προληπτικούς και θεραπευτικούς λόγους, βασίζονται στη βελτίωση της ελαστικότητας του σώματος μέσω της τεχνικής του stretching. Όλοι οι μαλακοί ιστοί (μύες, τένοντες, συνδετικός ιστός, περιτονία, δέρμα) διατείνονται καλύτερα όταν είναι ζεστοί. Αυτό συμβαίνει γιατί είναι θερμοελαστικοί. Για να είναι το stretching αποτελεσματικό πρέπει να προηγηθεί μια σειρά από ασκήσεις προθέρμανσης, ώστε να ανέβει η θερμοκρασία των ιστών.\nΓιατί χρειαζόμαστε προθέρμανση πριν από την Τεχνική Stretching;\nΟι μύες και οι τένοντες έχουν ένα αντανακλαστικό τόξο που εμποδίζει το υπερβολικό stretching ή την ανάπτυξη έντασης. Οι υποδοχείς των νεύρων μέσα στους μύες είναι ευαίσθητοι στις αλλαγές στο μήκος των μυών και στην ένταση. Όταν τεντώνεται ένας μυς, οι μυϊκές άτρακτοι στέλνουν μήνυμα στο κεντρικό νευρικό σύστημα να προκαλέσει αντανακλαστική συστολή του μυός για να προλάβει βλάβη από τη διάταση. Ωστόσο, αν η διάταση κρατήσει παραπάνω από 6 δευτερόλεπτα, τα τενόντια όργανα του Golgi ανταποκρίνονται στην αλλαγή στην ένταση του μυός, στέλνοντας σήμα στο κεντρικό νευρικό σύστημα για να προκαλέσει χαλάρωση του μυός. Αυτό σημαίνει ότι οι ασκήσεις πρέπει να γίνονται αργά με σταδιακή αύξηση στο εύρος της κίνησης, κάθε λίγα δευτερόλεπτα. Η συνολική διάρκεια της έκτασης, πρέπει να είναι περίπου 20 δευτερόλεπτα.\nΥπάρχουν πολλές μέθοδοι για την έκταση του μαλακού ιστού. Αν ένας παίκτης έχει τραυματιστεί, ο φυσικοθεραπευτής μπορεί να κάνει παθητικές διατάσεις. Κατά την προθέρμανση, οι παίχτες κάνουν τις διατάσεις μόνοι τους – αυτό είναι γνωστό ως ΕΝΕΡΓΟ stretching. Αυτό προϋποθέτει χαλάρωση και παρατεταμένη διάταση του μυός.\nΠοιά είναι τα είδη του Stretcing και πώς εφαρμόζονται\nΤο Stretching διαβαθμίζεται σε τρία επίπεδα, ανάλογα με την ένταση και τη διάρκεια της διάτασης, ως εξής:\nΗ ΑΠΛΗ διάταση χρησιμοποιείται συνήθως στην αποκατάσταση των τραυματισμένων παικτών, παρά στους υγιείς παίκτες. Ο παίκτης νιώθει μια πολύ ήπια ένταση στον μυ που διαρκεί από 10 έως 30 δευτερόλεπτα.\nΗ ΑΝΑΠΤΥΞΙΑΚΗ διάταση ακολουθεί μια απλή έκταση ώστε να ενισχύσει το αίσθημα της έντασης σε μεγαλύτερο εύρος στην κίνηση των αρθρώσεων. Η ένταση αυτή πρέπει να παύει να γίνεται αισθητή μετά από 15 δευτερόλεπτα. Αν δεν συμβαίνει αυτό, ο παίκτης πρέπει να χαλαρώσει για να μην γίνει η έκταση δραστική.\nΗ ΔΡΑΣΤΙΚΗ διάταση δίνει στον παίκτη ένα συνεχές αίσθημα πόνου και πρέπει να αποφεύγεται. Αυτό το αίσθημα παραπλανά τον παίκτη ότι μπορεί να έχει ευεργετική επίδραση. Στην πραγματικότητα, όμως, αυτή η έκταση προκαλεί μικροτραύματα στον μυϊκό ιστό, τα οποία επιφέρουν σταδιακή απώλεια της ελαστικότητας και αυξάνουν τον κίνδυνο μυικού τραυματισμού.


ΜΑΘΗΜΑΤΑ ΘΑΥΜΑΤΩΝ - A COURSE IN MIRACLES: ΜΑΘΗΜΑ 90 Γι αυτή την ανακεφαλαίωση θα χρησιμοποιήσουμε αυτές τις ιδέες:\nΜΑΘΗΜΑ 90 Γι αυτή την ανακεφαλαίωση θα χρησιμοποιήσουμε αυτές τις ιδέες:\nΑυτο το μάθημα είναι για τις 31 Μαρτίου\nΓι αυτή την ανακεφαλαίωση θα χρησιμοποιήσουμε αυτές τις ιδέες:\n(79) Ας αναγνωρίσω το πρόβλημα έτσι ώστε να μπορέσει να λυθεί.\nΑς αναγνωρίσω σήμερα ότι το πρόβλημα είναι πάντα κάποια μορφή πικρίας που επιθυμώ να περιθάλψω. Ας καταλάβω, ακόμα, ότι η λύση είναι πάντα ένα θαύμα με το οποίο αφήνω να αντικατασταθεί αυτή η πικρία. Σήμερα θέλω να θυμηθώ την απλότητα της σωτηρίας ενισχύοντας το μάθημα ότι υπάρχει ένα πρόβλημα και μία λύση. Το πρόβλημα είναι μία πικρία ∙ η λύση είναι ένα θαύμα. Και προσκαλώ την λύση να έρθει σε μένα μέσω της συγχώρεσής της πικρίας μου, και καλωσορίζοντας το θαύμα που παίρνει την θέση της.Ειδικές εφαρμογές αυτής της ιδέας μπορεί να είναι σε αυτές τις μορφές:\nΑυτό μου παρουσιάζει ένα πρόβλημα το οποίο θα ήθελα να επιλυθεί.\nΤο θαύμα πίσω από αυτή την πικρία θα το επιλύσει για μένα.\nΗ απάντηση σε αυτό το πρόβλημα είναι το θαύμα που κρύβει πίσω του.\n(80) Ας αναγνωρίσω ότι τα προβλήματά μου έχουν λυθεί.\nΦαίνεται πως έχω προβλήματα μόνο επειδή κάνω κακή χρήση του χρόνου. Πιστεύω ότι το πρόβλημα έρχεται πρώτο, και ότι πρέπει να περάσει χρόνος πριν μπορέσει να επιλυθεί. Δεν βλέπω ότι το πρόβλημα και η απάντηση συμβαίνουν ταυτόχρονα. Αυτό συμβαίνει διότι δεν συνειδητοποιώ ακόμα ότι ο Θεός έχει τοποθετήσει την απάντηση μαζί με το πρόβλημα, έτσι ώστε να μην μπορούν να διαχωριστούν από τον χρόνο. Το Άγιο Πνεύμα θα μου το διδάξει αυτό, αν Τον αφήσω. Και θα καταλάβω ότι είναι αδύνατον να μπορώ να έχω κάποιο πρόβλημα που δεν έχει ήδη λυθεί.\nΑυτές οι μορφές της ιδέας θα είναι χρήσιμες για εξειδικευμένες εφαρμογές:\nΔεν χρειάζεται να περιμένω για να επιλυθεί αυτό.\nΗ απάντηση σε αυτό το πρόβλημα μου έχει ήδη δοθεί, αν θελήσω να την δεχτώ.\nΟ χρόνος δεν μπορεί να διαχωρίσει αυτό το πρόβλημα από την λύση του.\nΑναρτήθηκε από Έλλη στις 12:39 π.μ.


Πολλές επιτυχίες για τους αθλητές του ΟΑΚΑ στα πρωταθλήματα που έλαβαν μέρος.\nΕκπομπές 12 Ιουλίου 2018\nΣτο Πανελλήνιο Πρωτάθλημα στα Τρίκαλα συμμετείχε ο αθλητής Κώστας Σταυρόπουλος στα 200μ. στην κατηγορία κάτω των 20ετών πραγματοποιώντας χρόνο 23'79''. Η επίδοση αυτή δεν ανταποκρίνεται στις πραγματικές δυνατότητες του συγκεκριμένου αθλητή αλλά δυστυχώς είχε μείνει εκτός προπονήσεων για αρκετό διάστημα λόγω τραυματισμού. Για τον ίδιο λόγο δεν συμμετείχε η Βάνα Γκαρή στα 100μ. με εμπόδια. Αντίστοιχα στο Πανελλήνιο Πρωτάθλημα που έγινε μια εβδομάδα αργότερα στην Κατερίνη για την κατηγορία κάτω των 18 ετών ο Σταυρόπουλος πέτυχε καλύτερο χρόνο 23΄49'' και αυτό είναι ενθαρρυντικό από την στιγμή που δεν είχε και καμία ενόχληση στο πόδι του, ενώ συμμετείχε και η Βάνα Γκαρή στα 100μ με εμπόδια κάνοντας χρόνο 16΄72'' και χωρίς να έχει και η ίδια κάποια ενόχληση.\nΑπό το Podcasting Feed του Ενημερωτικού Δελτίου στο ραδιόφωνο του Aegina Portal. Τηλεφωνική επικοινωνία με Βασίλη Ζαμπέλη.\nΣτον Όλυμπο ο ΟΑΚ Αίγινας με την συμμετοχή 4 αθλητριών και 3 παιδιών στους παιδικούς αγώνες.Στον αγώνα ''Melindra Trail'' των 5χλμ συμμετείχαν η Γιαννούλη Ελένη τερματίζοντας στην 9η θέση με χρόνο 39'45'', 13η η Τσοκάντα Ειρήνη σε χρόνο 40'11'' και 48η η Τζίμα Αρσινόη με χρόνο 49'49''. Στον αγώνα ''Στην κόψη των αετών '' στα 14χλμ η Τζίμα Βασιλική με χρόνο 1 ώρα 24' ανέβηκε στο βάθρο κατακτώντας την 3η θέση. Αντίστοιχα στους παιδικούς αγώνες ο Ζαμπέλης Αντώνης τερμάτισε 2ος στην κατηγορία του, ενώ στην μικρότερη κατηγορία συμμετείχαν ο Κωστής Τσαιλάς και ο Ζαμπέλης Γιώργος.\nΣτην Χαλκίδα πραγματοποιήθηκε το πανελλήνιο πρωτάθλημα παμπαίδων Α / παγκορασίδων Α στις 30 Ιουνίου με 1 Ιουλίου. Ο ΟΑΚ Αίγινας κατέβηκε στις σκυταλοδρομίες 4Χ80 σε αγόρια και κορίτσια . Στα αγόρια αγωνίστηκαν ο Χαλδαίος Νίκος στην εκκίνηση , ο Ροδίτης Φώτης στην δεύτερη αλλαγή , ο Ανδρεάδης Παύλος στην τρίτη αλλαγή και στο τέλος ο Γιαννούλης Ιάκωβος. Οι αθλητές μας πέτυχαν επίδοση 39''62 και κατέλαβαν την 14η θέση στην Ελλάδα . Η εμφάνιση τους εξαιρετική και άφησαν ελπίδες για διακρίσεις μεγαλύτερες στο μέλλον.\nΣτα κορίτσια στην εκκίνηση ήταν η Ρωπαίτη Σωζία , στην πρώτη αλλαγή η Γαρυφάλλου Ελένη, στην τρίτη αλλαγή η Λαδά Χρυσούλα και τελευταία δρομέας η Κυπριώτη Χριστίνα. Τα κορίτσια ήταν καταπληκτικά με πραγματικά πολύ καλές αλλαγές και στάθηκαν αξιοπρεπώς σε έναν αγώνα πανελληνίου πρωταθλήματος . Πρέπει να ειπωθεί ότι όλα τα κορίτσια γεννήθηκαν το 2005 και ανήκουν στην μικρότερη κατηγορία των παγκορασίδων Β . Ο σύλλογος τους κατέβασε στον αγώνα για να αποκτήσουν εμπειρίες ώστε τα επόμενα δύο χρόνια στο ίδιο πρωτάθλημα να φέρουν διακρίσεις .Η επίδοση ήταν 45''73 και η θέση 28η.\nΟ Γιαννούλης Ιάκωβος αγωνίστηκε και στα 150 μέτρα και με επίδοση 19''39 κατετάγη 25ος , δεν έκανε καλή εκκίνηση και αυτό του κόστισε επίδοση κάτω από τα 19'' δευτερόλεπτα. Η Χρυσοχόου Ευγενία με 22''33 πέτυχε νέο ατομικό ρεκόρ και κατετάγη 30η. Η Μεταξά Μαρία στα 150 πέτυχε και αυτή ατομικό ρεκόρ και βγήκε 32η.\nΤέλος, μεγάλο ατομικό ρεκόρ με 5956 βαθμούς που του έδωσαν την 5η θέση στο πανελλήνιο πρωτάθλημα Νέων και την 10η θέση στο πανελλήνιο πρωτάθλημα Ανδρών , πέτυχε ο Ρανσόν Αλέξης . Για ακόμη μια χρονιά ο Αλέξης κάνει την καλύτερη του εμφάνιση στον σημαντικότερο αγώνα , το πανελλήνιο πρωτάθλημα . Έδωσε μεγάλο αγώνα στο τελευταίο αγώνισμα των 1500 μέτρων με στόχο να σπάσει το φράγμα των 6000 βαθμών. Χρειαζόταν επίδοση 4'51'' αλλά η αδράνεια που έδειξε στην δεύτερη και τρίτη στροφή του στέρησαν την επίτευξη του στόχου του . Ο Αλέξης πέτυχε 4'58'' συντρίβοντας το ατομικό του ρεκόρ. Τώρα η ξεκούραση για τον αθλητή μας για να γεμίσει τις μπαταρίες του για την νέα χρονιά. Ο στόχος που ο ίδιος έβαλε για την επόμενη σεζόν είναι πολύ δύσκολος αλλά ο Αλέξης ως τώρα έχει καταφέρει ότι αθλητικό στόχο έχει βάλει.


Λέσχη Ανάγνωσης "ΜΑΝΟΣ ΕΛΕΥΘΕΡΙΟΥ" - "Δημοτική Βιβλιοθήκη Ερμουπόλεως": Μαρτίου 2014\nΔέκα συν ένας αναγνώστες...\nαναζητούν το ...δολοφόνο!\nΗ φωτογραφία είναι από τη συνάντηση της 24ης Μαρτίου των μελών της Λέσχης Ανάγνωσης Ερμούπολης... Θέμα της συνάντησης ήταν "Αστυνομική λογοτεχνία και Αντρέα Καμιλιέρι" ή "Ο αστυνόμος Μονταλμπάνο εν δράσει"!\nΟ κύκλος των ποιητών του 1821\n«...Μέσα σ΄ ένα εχθρικό και σκοτεινό πολιτικό κλίμα ύψωσαν τη σημαία της ελευθερίας οι αγωνιστές του ΄21. Δεν είχαν μόνο να παλέψουν, μια χούφτα αυτοί, ενάντια σε μια αυτοκρατορία, αλλά έπρεπε και να λυγίσουν την εχθρότητα των μεγάλων Δυνάμεων, που καθόριζαν την τύχη της Ευρώπης και του κόσμου ολόκληρου.\nΩστόσο το ΄21 έγινε από την πρώτη στιγμή, σύμβολο που γύρω από αυτό δόθηκε η μάχη ανάμεσα στις προοδευτικές και αντιδραστικές δυνάμεις του κόσμου.\nΣτη μάχη αυτή, οι πιο φωτεινές διάνοιες υποστήριζαν τον αγώνα μας. Τα κείμενα είναι άφθονα. Θα μνημονεύσουμε ελάχιστα από αυτά.\nΒρίσκεται στη Λισαβόνα, ονομάζεται «Bertrand Livraria» και άνοιξε τις πόρτες του για το κοινό πριν από 281 χρόνια, το 1732. Έγινε εστία των γραμμάτων και των τεχνών στη Λισαβόνα, την πρωτεύουσα μιας χώρας-ναυτικής δύναμης που ευημερούσε, και έτσι λειτούργησε έως την 1η Νοεμβρίου 1755 (ημέρα των Αγίων Πάντων για τους καθολικούς), οπότε καταστράφηκε ολοσχερώς ύστερα από τον καταστροφικό σεισμό των 9 ρίχτερ που έπληξε τη Λισαβόνα. Το τρομερό εκείνο φυσικό γεγονός είχε τεράστιο ψυχολογικό αντίκτυπο σε όλη την Ευρώπη (το περιγράφει μάλιστα και ο Βολταίρος στον Καντίντ), προβλημάτισε τον Καντ και άλλους φιλοσόφους, επέδρασε γενικότερα στον πνευματικό κόσμο της εποχής, με αποτέλεσμα να γίνει ορόσημο για τη διάδοση του ορθολογισμού και του Διαφωτισμού, καθώς συνέβαλε στην αλλαγή της δυτικής σκέψης.\n«Το άγγιγμα του χρόνου»\n«...Λένε πως όλα καταγράφονται στον αέρα. Ακόμη κι εκείνα που είπαμε ή κάναμε πριν από χρόνια, όσα γράφτηκαν σε διηγήσεις και στις επίσημες ιστορίες είναι εικόνες που περιμένουν κάτι σαν σύνθημα για να φανερωθούν την κρίσιμη ώρα και θα τις βλέπουμε σαν ταινία. Πόλεμοι, όργια, γάμοι, κρυφές συναντήσεις, εξαγορές και θρίαμβοι κι ακόμη κάποιοι που τράβηξαν το μοναχικό τους δρόμο ελεύθεροι κι ανεξαργύρωτοι και τα υπάρχοντά τους ήταν μόνο το σώμα τους και η ψυχή τους...\n«...ΟΤΑΝ παραμέρισαν τα κύματα του Αιγαίου κι άρχισαν ν' αναδύονται απ' το βυθό τα βουνά της Λέσβου υγρά, στιλπνά και γαλήνια, τα κύματα είδαν ξαφνιασμένα το νησί, το νέο τους φίλο. Ήταν συνηθισμένα να ταξιδεύουν απ' τα μέρη του Κρητικού πελάγου και να σβήνουν στις ακρογιαλιές της Ανατολής, και ό,τι ξέρανε από στεριά ήταν σκληρά βουνά, κοφτοί θεόρατοι βράχοι, γη από κίτρινη πέτρα. Τούτο δω, με το νέο νησί, ήταν κάτι άλλο - ω, πόσο διαφορετικό! Γι' αυτό είπαν τα κύματα:\n«Ας πάμε το μήνυμα στην πιο κοντινή γη, στη γη της Αιολίδας. Ας της πούμε για το νησί, τη νέα γη που έδεσε το φως με τη γαλήνη, για τη γραμμή και την κίνηση του που είναι τόσο ήμερη σα να έχει μέσα της τη σιωπή, ας της πούμε για το θαύμα του Αιγαίου!» Ήρθαν τα κύματα και φέραν το μήνυμα του πελάγου στην αιολική ακτή.\nΑναρτήθηκε από Λέσχη Ανάγνωσης Ερμούπολης στις 8:21 μ.μ.


Εκπαιδευμένοι αετοί στη μάχη κατά των drones – kosinfo24.wordpress.com\nΕκπαιδευμένοι αετοί στη μάχη κατά των drones\nkosinfo24 Φεβρουαρίου 2, 2016 Φεβρουαρίου 2, 2016 Uncategorized\n«Πρόκειται για μια λύση χαμηλής τεχνολογίας απέναντι σε ένα πρόβλημα που δημιουργεί η τεχνολογία αιχμής».\nΗ Ολλανδική αστυνομία εξετάζει μια νέα μέθοδο κατάρριψης παράνομων μη επανδρωμένων ελικοπτέρων -ή drones- χρησιμοποιώντας ειδικά εκπαιδευμένους αετούς.\n«Πρόκειται για μια λύση χαμηλής τεχνολογίας απέναντι σε ένα πρόβλημα που δημιουργεί η τεχνολογία αιχμής», δήλωσε εκπρόσωπος της αστυνομίας.\nΚάποιες από τις λύσεις που μελετούν οι αστυνομικές αρχές είναι να «ψαρεύουν» με δίχτυα τα εν δυνάμει «απειλητικά» αεροπλανάκια, να παρεμβαίνουν από απόσταση στα ηλεκτρονικά συστήματά τους για να τα θέτουν υπό τον έλεγχό τους ή ακόμη και να τα καταρρίπτουν με τη βοήθεια αρπακτικών.\nΗ τεχνική αυτή παρουσιάστηκε σε ένα βίντεο που έδωσε στη δημοσιότητα η αστυνομία, στο οποίο ένα ελικοπτεράκι με τέσσερις έλικες πετά πάνω από μια αποθήκη. Η εκπαιδεύτρια απελευθερώνει έναν αετό ο οποίος κατευθύνεται αμέσως στο ελικοπτεράκι, το πιάνει πολύ εύκολα με τα νύχια του και το συντρίβει στο έδαφος.\nΟ Σγερντ Χόγκεντορν της εταιρείας «Guard from Above», η οποία συνεργάζεται με την αστυνομία για την ανάπτυξη αυτής της τεχνολογίας, είπε ότι στόχος είναι να εκπαιδεύονται τα πουλιά ώστε να αναγνωρίζουν τα τηλεκατευθυνόμενα μη επανδρωμένα αεροσκάφη ως λεία. Έπειτα από κάθε επιτυχημένη «αναχαίτιση», οι αετοί ανταμείβονται με ένα κομμάτι κρέας.\ndrones price,drones vs αετοι,kos,police drones\nΠροηγούμενο Θα επιταχθεί το οικόπεδο που πρότεινε ο Ν. Κανταρζής για να γίνει το HOT SPOT δήλωσε o υπουργός.\nΕπόμενη Νίκος Κανταρζής:Μήπως ξεχνιόμαστε! ΚΏΣ– ΚΑΛΟΚΑΊΡΙ 2015


Αποκάλυψη σ0κ για Τουρκία: «Σε 48 ώρες, η Ελληνική πολεμική αεροπορία θα γονατίσει την Τουρκική πολεμική μηχανή»\nΑρχική Αρχική Αποκάλυψη σ0κ για Τουρκία: «Σε 48 ώρες, η Ελληνική πολεμική αεροπορία θα...\nΜια δήλωση που ταράζει άσχημα….\nτους καλούς μας «γείτονες» που έχουν ξεσαλώσει.\nΕίναι γνωστή σε όλο το κόσμο η Ελληνική πολεμική αεροπορία.\nΑφορμή για την συζήτηση, ήταν η ερώτηση Έλληνα παρισταμένου.\nΗ φράση αυτή ειπώθηκε από το στόμα Ισραηλινού αξιωματούχου (όχι του στρατού)\nστο περιθώριο πρόσφατου συνεδρίου για τις εξελίξεις στην περιοχή…\nΚάνουμε αυτήν την αναδημοσίευση, με αφορμή την ένταση που έχουν προκαλέσει άλλη μια φορά οι Τούρκοι στο Αιγαίο.\nΑφορμή για την συζήτηση ήταν η ερώτηση Έλληνα παρισταμένου, για το «πως το Ισραήλ έρχεται σε ρήξη με έναν παραδοσιακό και ισχυρό του σύμμαχο, όπως η Τουρκία, την ίδια ώρα που οι κίνδυνοι για την χώρα από τους γείτονες εντείνονται λόγω των τελευταίων γεγονότων».\nΜετά από μία σύντομη ανάλυση, ο Ισραηλινός κατέληξε στο ότι:\n«Σε 48 ώρες, η επιχειρησιακή ικανότητα της Ελληνικής ΠΑ αεροπορίας είναι τέτοια, που μπορεί όχι απλώς να κερδίσει την μάχη στον αέρα, αλλά να γονατίσει ολόκληρη την Τουρκική πολεμική μηχανή»!\nΗ δημιουργία -όπως θα δείτε στο παρακάτω βίντεο- προωθημένων νησιωτικών αεροδρομίων αποτελεί τον «άσσο» στο μανίκι της ΠΑ, στο πλαίσιο των γρήγορων «αντανακλαστικών» της απέναντι στην τουρκική προκλητικότητα.\nΕπίσης, είναι γνωστό σε όλους, πως όποτε έχει κληθεί η Π. Α. να συμμετάσχει σε ΝΑΤΟϊκές ασκήσεις και επιχειρήσεις, έχει καταδείξει ότι τουλάχιστον όσων αφορά το ανθρώπινο δυναμικό, διατηρεί σταθερά το προβάδισμα.\nΕμείς απλώς με την σειρά μας, θα συγχαρούμε για άλλη μία φορά τα παλικάρια της Π.Α.\nΔείτε λίγο το παρακάτω βίντεο και θα καταλάβετε:\nΠροηγούμενο άρθροΈκτακτο: Αποκαλύψεις φωτιά για Ειρήνη Λαγούδη! «Μίλησαν» τα κινητά τηλέφωνα και η κόρη της!\nΕπόμενο άρθροΗ Λίτσα Πατέρα προειδοποιεί!! O έpwτας χαμογελάει επιτέλους σε αυτά τα 4 ζώδια!


Καλό ταξίδι Γιάννη !!!!! - Καλύτερη Λαμία\nHome / ΠΑΓΚΟΣΜΙΑ ΙΣΤΟΡΙΑ - ΠΟΛΙΤΙΣΜΟΣ / Καλό ταξίδι Γιάννη !!!!!\nΚαλό ταξίδι Γιάννη !!!!!\nΘεωρείται ένας από τους κορυφαίους κιθαρίστες στην Ελλάδα. Ήταν ιδρυτικό μέλος του συγκροτήματος Socrates. Συνεργάστηκε στην καριέρα του με μεγάλους καλλιτέχνες.\nfrom Πίσω στα παλιά https://ift.tt/32b3rt5


Όσιος Ανδρέας ο δια Χριστόν σαλός († 28 Μαΐου) | Σημεία Καιρών\nΌσιος Ανδρέας ο δια Χριστόν σαλός († 28 Μαΐου)\n28 Σάββατο Μάι. 2016\nΟ βίος του Οσίου Ανδρέου συντάχθηκε από τον πρεσβύτερο Νικηφόρο της Αγίας Σοφίας Κωνσταντινουπόλεως, περί τα μέσα του 10ου αιώνος μ.Χ. (956 – 959 μ.Χ.), επί βασιλείας του Κωνσταντίνου Ζ’ Πορφυρογέννητου.\nΟ Όσιος Ανδρέας, ο διά Χριστόν σαλός, καταγόταν από την Σκυθία και έζησε κατά τους χρόνους του αυτοκράτορα Λέοντος ΣΤ’ του Σοφού (886 – 912 μ.Χ.). Από παιδική ηλικία είχε πουληθεί ως δούλος σε κάποιον πρωτοσπαθάριο και στρατηλάτη της Ανατολής, ονομαζόμενο Θεόγνωστο, άνδρα ενάρετο και ευσεβή, ο οποίος τόσο αγάπησε τον μικρό Ανδρέα, ώστε τον μεταχειρίστηκε ως υιό του, φροντίζοντας για την επιμελή και θεοσεβή μόρφωση αυτού.\nΤον Ανδρέα είλκυαν περισσότερο από κάθε άλλο τα ιερά γράμματα και ιδιαίτερα οι Βίοι και τα Μαρτύρια των αγωνιστών της Χριστιανικής πίστεως. Τέτοιος υπήρξε ο ζήλος του προς αυτά, ώστε αποκλήθηκε «σαλός» (μωρός), διότι ο ζήλος του αυτός τον ωθούσε πολλές φορές στο να υπομένει εμπαιγμούς, ταπεινώσεις και βαριές ύβρεις και να προβαίνει σε διαβήματα που κρίνονται ως ανισόρροπα και εκκεντρικά. Αλλά εκείνος υπέμενε τους εξευτελισμούς, παρηγορούμενος από το ότι πολλές φορές πετύχαινε να επαναφέρει στην ευθεία οδό παραστρατημένες υπάρξεις.\nΑλλά ο Όσιος Ανδρέας διακρινόταν και για την φιλανθρωπία και την αγαθοποιία του. Όχι μόνο μοιραζόταν τα υπάρχοντά του με τους φτωχούς, αλλά προσέφερε ότι είχε και ο ίδιος έμενε νηστικός και γυμνός. σε εκείνους που τον παρατηρούσαν για τις υπερβολικές αγαθοεργίες του, υπενθύμιζε τους λόγους του Κυρίου «ἐφ’ ὅσον ἐποιήσατε ἑνὶ τούτων τῶν ἀδελφῶν μου τῶν ἐλαχίστων, ἐμοὶ ἐποιήσατε», και τους έλεγε ότι στο πρόσωπο κάθε ανθρώπου, και μάλιστα του πάσχοντος αδελφού, έβλεπε τον Χριστό.\nΚάποια νύκτα σηκώθηκε για να προσευχηθεί. Ο φθονερός διάβολος δεν ήταν δυνατόν να τον αφήσει απείρακτο. Μόλις άρχισε την προσευχή του έρχεται με πολύ θόρυβο και του κτυπά την πόρτα. Ο μακάριος ως νέος και μη γνωρίζοντας από τις πονηρίες του διαβόλου, φοβήθηκε, σταμάτησε την προσευχή του και ξάπλωσε στο κρεβάτι του και σκεπάστηκε. Όταν είδε ο σατανάς ότι φοβήθηκε και άφησε την προσευχή χάρηκε και λέγει στον άλλο δαίμονα: «Να! ακόμα αυτός είναι βρέφος, τρέχουν τα σάλια του, και προετοιμάζεται για να κάνει πόλεμο εναντίον μας». Αφού τα είπε αυτά εξαφανίστηκε.\nΟ μακάριος Ανδρέας αποκοιμήθηκε. Βλέπει τότε στον ύπνο του ότι βρέθηκε στο θέατρο της πόλεως. Από το ένα μέρος υπήρχαν πολλοί άνδρες λευκοφόροι (ασπροντυμένοι) και φωτεινοί και από το άλλο ήταν ένα πολύ μεγάλο πλήθος κατάμαυροι αράπηδες. Ζητούσαν και τα δύο μέρη να παλέψουν. Οι κατάμαυροι είχαν ανάμεσα τους ένα μεγαλύτερο, που ήταν χιλίαρχος, και έλεγαν προς τους λευκοφόρους: «Όποιος θέλει από σας, ας βγει να πολεμήσει με αυτόν».\nΕνώ ο Άγιος έστεκε και άκουε τα λεγόμενα, βλέπει να κατεβαίνει από τον ουρανό κάποιος νέος πάρα πολύ ωραίος, λαμπρότερος του ήλιου στη όψη, κρατώντας στα χέρια του τρία υπέροχα στεφάνια. Το ένα ήταν στολισμένο με μαργαριτάρια, το δεύτερο με πολύτιμες πέτρες και το τρίτο με κρίνα και άνθη του Παραδείσου. Ήταν δε αυτά και αμάραντα και είχαν τόση ευωδία ώστε θαύμαζε ο μακάριος Ανδρέας και επιθυμούσε, αν ήταν δυνατόν, να πάρει κάποιο από εκείνα τα στεφάνια.\nΠλησιάζει λοιπόν τον νέο και του λέει: «Στον Χριστό που πιστεύεις, πόσο πουλάς αυτά τα στεφάνια; Θέλω να μάθω. Αν και εγώ δεν μπορώ να τα αγοράσω όμως θα τρέξω γρήγορα να το πω στο αφεντικό μου για να έλθει να πάρει αυτό κάποιο από αυτά και να σου δώσει όσα χρήματα θέλεις». Αυτά αφού τα άκουσε ο νέος, ο οποίος ήταν ο ίδιος ο Χριστός, χαμογέλασε και λέει στον Ανδρέα: «Πίστεψε με στ’ αλήθεια, αγαπητέ, ότι αν μου φέρεις όλο το χρυσάφι του κόσμου, δεν δίνω ούτε ένα άνθος από αυτά τα στεφάνια ούτε σε σένα, αλλά ούτε και στο αφεντικό σου. Γιατί αυτά δεν ανήκουν στο μάταιο αυτό κόσμο, όπως νομίζεις, αλλά στους ουράνιους θησαυρούς, με τους οποίους στεφανώνονται όσοι νικήσουν εκείνους τους μαύρους. Εάν, λοιπόν, θέλεις και συ κανένα απ’ αυτά τα στεφάνια πάλεψε με εκείνον τον ακάθαρτο αράπη και αν τον νικήσεις όχι μόνο αυτά θα σου δώσω αλλά όσα θέλεις».\nΌταν τα άκουσε αυτά ο μακάριος Ανδρέας πήρε θάρρος και λέει σ’ αυτόν: «Κύριε μου, δέχομαι να παλέψω, μόνο δίδαξε με με ποιόν τρόπο θα τον νικήσω». Είπε τότε ο Κύριος προς τον Ανδρέα: «Γνώριζε, αγαπητέ, ότι αυτοί οι αράπηδες είναι μόνο θρασείς, αλλά δεν έχουν καμιά δύναμη. Μη φοβηθείς λοιπόν που τον βλέπεις τόσον μεγάλο, διότι είναι σαν το χόρτο σάπιος και αδύνατος». Αφού τον ενθάρρυνε, τον έπιασε από τη μέση και του έδειξε πως να παλέψει με τον αράπη. Του παράγγειλε δε τα εξής: «Όταν σε πιάσει ο αράπης, μη φοβηθείς, αλλά αγκάλιασε τον σε σχήμα σταυρού και θα δεις τη δύναμη του Θεού».\nΤότε μπήκε στη μέση του θεάτρου ο Ανδρέας και είπε με δυνατή φωνή: «Μαυρισμένε, έλα να παλέψουμε». Όταν είδε ο αράπης εκείνος, ο χιλίαρχος των δαιμόνων, ότι τον ζητούσε ο Ανδρέας σηκώθηκε και ερχόταν με μεγάλη υπερηφάνεια να τον αρπάξει και τον φοβέριζε με το βλέμμα του. Ο Ανδρέας τον έπιασε σταυροειδώς και τον έριξε κάτω στη γη ώστε για πολλή ώρα έμεινε άφωνος. Τότε χάρηκαν πάρα πολύ οι λευκοφόροι και αμέσως έτρεξαν, τον αγκάλιασαν και τον καταφιλούσαν και τον άλειφαν με θεϊκό μύρο. Οι δε κατάμαυροι αράπηδες έφυγαν καταντροπιασμένοι.\nΑμέσως τότε ο γεμάτος δόξα εκείνος νέος έδωσε τα στεφάνια στον μακάριο Ανδρέα και καταφιλώντας τον του είπε: «Από σήμερα είσαι δικός μου φίλος. Να αγωνίζεσαι τον καλόν αγώνα γυμνός και περιφρονημένος. Γίνε σαλός για μένα, για να σε αξιώσω πολλών αγαθών στη Βασιλεία μου».\nΟ Άγιος, σε μία ολονύκτια Ακολουθία στο ναό των Βλαχερνών είδε τη Θεοτόκο στον ουρανό προσευχόμενη και να σκεπάζει το λαό με το τίμιο ωμοφόριό της (Εορτή της Αγίας Σκέπης της Θεοτόκου στις 1 και 28 Οκτωβρίου).\nΚάποια ημέρα συνέβη κάτι παράδοξο στο θεράποντα του Κυρίου. Κατά την συνήθειά του, για να μην γνωρίζει κανείς την εργασία του στους προθάλαμους των εκκλησιών, όπου προσευχόταν, πορευόταν κρυφά προς το ναό της Πανυμνήτου Θεοτόκου, στην αριστερά στοά της αγοράς του Μεγάλου Κωνσταντίνου. Έτυχε, τότε, κάποιο παιδί να διέρχεται τη λεωφόρο, εκτελώντας διαταγή του κυρίου του. Ο Όσιος πήγαινε προς το ναό για να προσευχηθεί· το παιδί τάχυνε το βήμα του και τον πρόφθασε, χωρίς ο Όσιος να το αντιληφθεί. Όταν έφθασε προ των πυλών του ναού ο Ανδρέας, Θεού θέλοντος, εξέτεινε τη δεξιά του χείρα και αφού σφράγισε με το σημείο του τιμίου Σταυρού τις πύλες, αυτές ευθύς υποχώρησαν. Εισήλθε στο ναό και άρχισε τις προσευχές, μη γνωρίζοντας ότι κάποιος τον παρακολουθούσε. Το παιδί, το οποίο ακολουθούσε τον Όσιο, γνώριζε ότι ο άνθρωπος ήταν σαλός. Όταν τον είδε να ανοίγει αυτομάτως τις πύλες του ναού, έφριξε και κυριεύθηκε από τρόμο, έλεγε, λοιπόν, στον εαυτό του: «Ποιόν δούλο του Θεού οι κατά αλήθειαν μωροί σαλό ονομάζουν! Πόσο μεγάλος άγιος είναι, και εμείς οι ανόητοι αγνοούμε! Πόσους κρυφούς δούλους έχει ο Θεός και ουδείς γνωρίζει τα περί αυτών!».\nΑυτά λογιζόταν το παιδί και πλησίασε, για να μάθει τί κάνει ο Άγιος εντός του ναού. Βλέπει, λοιπόν, αυτόν προ του άμβωνος να κρέμεται στον αέρα και να προσεύχεται. Κατεπλάγη από το παράδοξο τούτο θέαμα και αναχώρησε, για να εκτελέσει την διαταγή του κυρίου του. Ο Όσιος τελείωσε την προσευχή του και έφυγε. Εξερχόμενος από το ναό, ασφάλισε πάλι τις θύρες με το σημείο του Σταυρού. Τότε αντιλήφθηκε την παρουσία του παιδιού και λυπήθηκε, επειδή κάποιος οικέτης έγινε θεατής των συμβάντων. Ανέμενε την επιστροφή του παιδιού, για να του παραγγείλει να μην αποκαλύψει τα περί του Οσίου. Συνάντησε το παιδί και είπε: «Φύλαξε, τέκνον, όλα όσα είδες στον τόπο τούτο και θα έχεις το έλεος του Κυρίου του Θεού».\nΜία ημέρα, προς το τέλος της αγίας Τεσσαρακοστής, ο λαός της βασιλευούσης των πόλεων, της Κωνσταντινουπόλεως, επευφημούσε τον Δεσπότη Χριστό μετά βαΐων και ύμνων. Βλέπει, τότε, ο μακάριος Ανδρέας, κάποιον γέροντα, ωραίο κατά την εξωτερική εμφάνιση, να εισέρχεται στο ναό της του Θεού Σοφίας. Πλήθος λαού τον ακολουθούσε, με βάϊα και σταυρούς, οι οποίοι έλαμπαν ως αστραπή· μελωδούσαν μέλος τερπνό, ηδύ και σωτήριο. Ο ένας στον άλλο παραχωρούσε το προβάδισμα και όλοι κατευθύνονταν προς τον άμβωνα. Ο γέροντας εκείνος κατείχε κινύρα και έκρουε τις χορδές συνοδεύοντας τους ψάλτες. Ο μακάριος ετέρπετο από το θέαμα και την ψαλμωδία, σκίρτησε και είπε: «Μνήσθητι Κύριε τοῦ Δαβὶδ καὶ πάσης τῆς πραότητος αὐτοῦ. Ἰδού, ἀκούσαμε τὴν Κυρία τὴν Κυριοπρεσβεύτρια καὶ τὴν εὑρήκαμε ὅμοια πρὸς τὴ Σοφίαν τὴν τερπνή».\nΑυτά έλεγε ο Άγιος. Κάποιοι από τους παρευρισκόμενους σοφούς έλεγαν: «Πώς, σαλέ; Αναφέρεται στο στίχο αυτό του ψαλμού η Παναγία; Τί είναι αυτά τα οποία λέγεις;», και εξ αιτίας της άγνοιάς τους γέλασαν και αναχώρησαν. Ο μακάριος τα έλεγε αυτά επειδή είδε τον Δαβίδ με άλλους Προφήτες να έχουν έλθει εκεί.\nΈτσι θεοφιλώς έζησε ο διά Χριστόν σαλός Όσιος Ανδρέας και κοιμήθηκε με ειρήνη σε ηλικία εξήντα έξι ετών. Ευθύς ευωδίασαν μύρα και θυμιάματα στον τόπο εκείνο, όπου άφησε το πνεύμα του ο Άγιος. Μία γυναίκα φτωχή, η οποία διέμενε πλησίον οσφράνθηκε την ηδύπνοο και ασύγκριτη ευωδία, την ακολούθησε, λοιπόν, αυτή και έφθασε στον τόπο εκείνο όπου βρισκόταν ο Άγιος. Βρήκε τον μακάριο νεκρό και ανέβλυζε μύρο από το τίμιο λείψανό του. Έτρεξε, λοιπόν, και ανήγγειλε το θαύμα, επικαλούμενη με όρκο ως μάρτυρα τον Θεό. Πολλοί συγκεντρώθηκαν τότε, αλλά δεν βρήκαν το τίμιο λείψανο του Οσίου. Τους προκαλούσε κατάπληξη, όμως, η ευοσμία του μύρου και των θυμιαμάτων. Ο Κύριος, ο Οποίος γνωρίζει τα κρίματα εκάστου και τα απόκρυφα κατορθώματα του Οσίου Ανδρέα, μετέθεσε το λείψανο του Αγίου.\nΗ Εκκλησία μας εορτάζει τη μνήμη του στις 28 Μαΐου.\nΔείτε και την προφητεία για τον ευσεβή βασιλιά: ⇒ ΕΔΩ


Οι 7 Τροφές που Λένε πως θα Εξαφανιστούν και με τι Μπορούμε να τις Αντικαταστήσουμε!spirossoulis.com – the home issue Οι 7 Τροφές που Λένε πως θα Εξαφανιστούν και με τι Μπορούμε να τις Αντικαταστήσουμε!\nΗ αλήθεια είναι πως χωρίς τις μισές από αυτές δεν μπορούμε να φανταστούμε τη ζωή μας.\nΤο θετικό, όμως, είναι πως υπάρχουν αντάξια υποκατάστατα.\nΤα μάθατε τα νέα. Επτά από τις αγαπημένες μας τροφές είναι στα πρόθυρα της εξαφάνισης (ναι, καλά διαβάσατε) αλλά και εμείς δεν κάτσαμε με σταυρωμένα χέρια. Ψάξαμε και βρήκαμε εναλλακτικές τροφές με τις οποίες μπορούμε να τις αντικαταστήσουμε έτσι ώστε να μη μας λείψουν.\n#1 Maple Syrup (ή αλλιώς σιρόπι σφενδάμου) Μπορεί να μην είναι από τις τροφές που γευόμαστε καθημερινά αλλά σίγουρα όσοι είμαστε φαν των pancakes τις έχουμε συνδυάσει με αυτό το συγκεκριμένο σιρόπι. Λόγω, όμως, των κλιματικών αλλαγών υπάρχει κίνδυνος να χαθούν για πάντα τα δέντρα σφενδάμου. Με τι, λοιπόν, θα μπορούσατε να το αντικαταστήσετε; Με μέλι, σιρόπι ρυζιού, καστανή ζάχαρη ή και με ένα σιρόπι φτιαγμένο από καστανή ζάχαρη και κανέλα.\nΜπορεί να μη λείψει ιδιαίτερα σε μερικούς αλλά σίγουρα αποτελεί το τέλειο συνοδευτικό για pancakes.\n#2 Αβοκάντο Η αλήθεια είναι πως δεν μπορούμε να φανταστούμε τη ζωή μας χωρίς αβοκάντο. Μπορείτε να το αντικαταστήσετε με γκουακαμόλε το οποίο του φέρνει αρκετά στη γεύση. Για να φτιάξετε γκουακαμόλε χωρίς αβοκάντο θα χρειαστείτε edamame. Το μόνο που έχετε να κάνετε είναι να βράσετε τα φασόλια, να τα λιώσετε και έπειτα να κάνετε την ίδια διαδικασία που θα κάνατε για να φτιάξετε γκουακαμόλε με αβοκάντο.\n#3 Καφές Τον χρειαζόμαστε για να μας ξυπνάει το πρωί ή και να μας χαλαρώνει όταν νιώθουμε ότι το έχουμε ανάγκη. Ευτυχώς υπάρχουν υποκατάστατα για να πάρουμε την δόση καφεϊνης που χρειαζόμαστε. Το τσάι είναι μια εξαιρετική επιλογή. Το ίδιο ισχύει και με το νερό καρύδας το οποίο έχει λίγες θερμίδες, υψηλή περιεκτικότητα σε μαγνήσιο και είναι πλούσιο σε ηλεκτρολύτες.\nΔύσκολο να φανταστούμε τη ζωή μας χωρίς καφέ.\n#4 Ρεβύθια Αποτελούν εξαιρετική πηγή πρωτεϊνης και δεν μπορούμε να φανταστούμε ότι μπορεί να έρθει η μέρα που δεν θα τα βρίσκουμε. Αν, όμως, συμβεί κάτι τέτοιο μπορείτε να τα αντικαταστήσετε με lima ή kidney φασόλια που έχουν παρόμοια γεύση και πολλά επίσης θρεπτικά συστατικά.\n#5 Φιστικοβούτυρο Αν έχετε αλεργία στα φιστίκια ή δυσκολεύεστε να τα βρείτε (στο μέλλον λόγω της υπερθέρμανσης του πλανήτη) καλό είναι να ξέρετε με τι μπορείτε να τα αντικαταστήσετε. Το βούτυρο αμυγδάλου, το βούτυρο από κάσιους ή και από φουντούκια αποτελούν μια πολύ καλή και υγιεινή επιλογή.\nΥπάρχουν πολλές εναλλακτικές για όσους είναι αλλεργικοί στο φιστίκι.\n#6 Ψάρια Αν και δεν ευχόμαστε με τίποτα να εξαφανιστούν τα ψάρια, ακούγεται και αυτό το ενδεχόμενο. Σε περίπτωση που γίνει κάτι τέτοιο θα πρέπει να στραφούμε σε τροφές που έχουμε επίσης υψηλή περιεκτικότητα σε Ωμέγα-3 λιπαρά. Τέτοιες είναι τα καρύδια, τα chia seeds, το λινέλαιο και το μαγειρεμένο σπανάκι.\n#7 Σοκολάτα Οι περιβαλλοντικοί παράγοντες επηρεάζουν κατά πολύ την παραγωγή σοκολάτας πράγμα που σημαίνει πως δεν αποτελεί επιστημονική φαντασία το γεγονός ότι μπορεί σε μερικά χρόνια να μην μπορούμε να τη βρούμε εύκολα. Ένα από τα καλύτερα υποκατάστατα της σοκολάτας είναι το carob, ένα φυτό το οποίο μπορεί να καταναλωθεί σε διάφορες μορφές… ακόμα και σε μορφή σκόνης ή τσιπς.\nΗ αλήθεια είναι πως δυσκολευόμαστε να πιστέψουμε πως μπορεί να έρθει η μέρα που θα ψάχνουμε σοκολάτα και δεν θα βρίσκουμε.


AHDONI: Συναξαριστής 29 Σεπτεμβρίου: Ο Όσιος Κυριακός ο Αναχωρητής\nΣυναξαριστής 29 Σεπτεμβρίου: Ο Όσιος Κυριακός ο Αναχωρητής\nΕίναι διαπιστωμένο από την ιστορία των Αγίων και το ομολογεί και η Επιστήμη, πως η εγκράτεια και η ηθική καθαρότης είναι οι μεγάλοι παράγοντες σωματικής υγείας και μακροβιότητος των ανθρώπων.\nΟι περισσότερες σωματικές αρρώστειες που κατατρύχουν και γεράζουν πρόωρα τους ανθρώπους, είναι συνέπεια και αποτέλεσμα ηθικών παρεκτροπών και καταχρήσεων στον βίο. Αντίθετα άνθρωποι που έζησαν με τάξη τον βίο τους, που σεβάστηκαν το σώμα τους σαν έμψυχο ναό του Θεού, που δεν υποδουλώθηκαν σε πάθη που ντροπιάζουν και φθείρουν σωματικά και ψυχικά, τέτοιοι άνθρωποι έζησαν γεροί κι απέθαναν θαλεροί σε βαθειά γεράματα.\nΤέτοιος είναι ο όσιος Κυριακός ο αναχωρητής, του οποίου η Εκκλησία σήμερα γιορτάζει την μνήμη. Ήταν ένας ωραίος άνδρας κι έζησε κι απέθανε σε ηλικία εκατόν εννέα ετών, χωρίς καμμιά βλάβη σε κανένα μέλος και όργανο του σώματός του. Η υγεία πάει κοντά με την αγνότητα.\nΑναρτήθηκε από ΔΗΜΗΤΡΙΟΣ στις 9/29/2010 12:01:00 π.μ.


EΚΚΛΗΣΗ ΟΗΕ ΓΙΑ ΒΟΗΘΕΙΑ ΣΤΟΥΣ ΠΛΗΓΕΝΤΕΣ ΤΟΥ ΤΥΦΩΝΑ ΧΑΪΓΙΑΝ\nΟ γενικός γραμματέας των Ηνωμένων Εθνών Μπαν Κι-μουν έκανε σήμερα έκκληση στους διεθνείς δωρητές να αυξήσουν το μέγεθος της βοήθειας προς τους πληγέντες από τον πρόσφατο τυφώνα στις Φιλιππίνες καθώς υπάρχουν ελλείψεις σε τρόφιμα, πόσιμο νερό και προσωρινά καταλύμματα.\nΟ Μπαν είπε ότι η κυβέρνηση της Μανίλα χρειάζεται περισσότερη βοήθεια για να αντιμετωπίσει τα προβλήματα που προκάλεσε ο τυφώνας Χαϊγιάν, ο οποίος έπληξε τις ανατολικές και κεντρικές επαρχίες στις 8 Νοεμβρίου προκαλώντας τον θάνατο περισσοτέρων από 6.000 ανθρώπων και τον εκτοπισμό τουλάχιστον τεσσάρων εκατομμυρίων.\nΜιλώντας από τη Μανίλα, μία ημέρα μετά την επίσκεψή του στην Τακλομπάν, την πρωτεύουσα της επαρχίας Λέιτε που επλήγη περισσότερο από τον τυφώνα, ο Μπαν δήλωσε εντυπωσιασμένος από την προσαρμοστικότητα των επιζώντων και τη διάθεσή τους να προχωρήσουν στη ζωή τους. Πρόσθεσε όμως ότι χρειάζονται βοήθεια για να μπορέσεουν να ξαναχτίσουν ισχυρότερες κοινότητες.\nΟ ΟΗΕ έχει ήδη κάνει έκκληση για επείγουσα διεθνή βοήθεια ύψους 791 εκατομμυρίων δολαρίων, αλλά μέχρι στιγμής μόνο το 33% από το ποσό αυτό έχει διατεθεί. Η κυβέρνηση της Μανίλα έχει προγραμματίσει τετραετές σχέδιο ανοικοδόμησης των πληγεισών περιοχών ύψους 8,17 δισ δολαρίων. Ο τυφώνας προκάλεσε ζημιές στη γεωργία και στις υποδομές ύψους περίπου 837 εκατομμυρίων δολαρίων.\nΟ Μπαν έκανε επίσης έκκληση για τον τερματισμό του συνεχιζόμενου εμφυλίου στο Νότιο Σουδάν και κάλεσε όλες τις εμπλεκόμενες πλευρές να διαπραγματευτούν μία πολιτική λύση της κρίσης. Ο γγ του ΟΗΕ δήλωσε ότι προτεραιότητα του Οργανισμού είναι η προστασία των περισσοτέρων από 40.000 πολιτών που έχουν βρει πρόχειρο καταφύγιο εν μέσω της κλιμακούμενης έντασης.\nΑπό τις 15 Δεκεμβρίου συγκρούονται στο Νότιο Σουδάν οι οπαδοί του προέδρου Σάλβα Κιρ και του πρώην αντιπροέδρου Ρικ Ματσάρ. Ο ΟΗΕ έχει καταγράψει 14 σημεία στη χώρα όπου έχουν αναφερθεί μάχες, εμφύλιες ταραχές ή επικρατεί σημαντική ένταση. Οι βάσεις του ΟΗΕ στο Νότιο Σουδάν φιλοξενούσαν χθες περισσότερους από 35.000 ανθρώπους, από τους οποίους 20.000 στη Τζούμπα, παρά το τέλος των μαχών, 1.500 στο Πίμπορ και 14.000 στο Μπορ.


«Μεγάλη μου αγάπη» με Φιλίποφ, Μανωλιουδάκη και Χριστοφοράκη -\n«Μεγάλη μου αγάπη» με Φιλίποφ, Μανωλιουδάκη και Χριστοφοράκη\n20 Μαρτίου 2017 • Posted under: WEB TV, ΑΘΛΗΤΙΣΜΟΣ\tby Λουκάς Θεοφανόπουλος\nΜπαίνοντας στην τελική ευθεία των εγχώριων διοργανώσεων όλων των αθλημάτων συνεχίζεται η συλλογή τίτλων για τον Ερασιτέχνη Ολυμπιακό και τα αντίστοιχα αφιερώματα της ραδιοφωνικής του εκπομπής στο Δημοτικό Ραδιόφωνο Πειραιά. Ετσι, η «Μεγάλη μου αγάπη» φιλοξένησε σήμερα τον αρχηγό της ομάδας βόλεϊ ανδρών, Ντίμα Φιλίποφ που μίλησε για την κατάκτηση του 17ου κυπέλλου Ελλάδας και τον προπονητή επιτραπέζιας αντισφαίρισης, Γιώργο Χριστοφοράκη που αναφέρθηκε στο 2ο συνεχόμενο αήττητο πρωτάθλημα στην Α1 Ανδρών.\nΣτην επίσημη ραδιοφωνική εκπομπή του συλλόγου που μεταδίδεται κάθε Δευτέρα (10:30 – 12:00) μίλησε και η αρχηγός της ομάδας πόλο γυναικών, Φιλιώ Μανωλιουδάκη η οποία εξήγησε γιατί έπαιξε με σπασμένο πλευρό στον προημιτελικό με την Πάντοβα και αναφέρθηκε στην κλήρωση του φάιναλ 4 της Ευρωλίγκας.\nΝτίμα Φιλίποφ: «Είμαστε ομάδα για μεγάλα πράγματα»\n«Ολη τη χρονιά προπονούμαστε κάθε ημέρα σκληρά για να είμαστε έτοιμοι για αυτά τα παιχνίδια που κρίνουν τίτλους για τον Ολυμπιακό μας. Ο Ολυμπιακός είναι ένας τεράστιος σύλλογος και όλοι μαζί, κόσμος, διοίκηση και ομάδα δίνουμε τα πάντα για να τον διατηρούμε ψηλά, εκεί όπου αξίζει να βρίσκεται».\n«Στον ημιτελικό γνωρίζαμε πως θα έχουμε μεγάλη πίεση. Ο ΠΑΟΚ είναι μία πάρα πολύ καλή ομάδα και ουσιαστικά έπαιζε εντός έδρας. Ομως, εμείς είμαστε ένα σύνολο 14 παικτών, που όποιος και να μπει μέσα θα παίξει σαν να είναι ο βασικός. Αυτό είναι το μεγάλο μας όπλο. Είδατε πως μετά τον τραυματισμό του Γιώργου (Στεφάνου) μπήκε ο Γκούζντα, ο οποίος έκανε να μη φανεί το κενό του στη συνέχεια του ημιτελικού, αλλά και στον τελικό. Πρέπει να του δώσουμε συγχαρητήρια καθώς δεν είναι εύκολο να κληθείς να παίξεις χωρίς μεγάλο χρόνο συμμετοχής έναν τελικό και να ανταποκριθείς απολύτως στις απαιτήσεις. Αυτό σημαίνει πως ο Ολυμπιακός διαθέτει βάθος πάγκου με παίκτες που ανά πάσα στιγμή μπορούν να βοηθήσουν εμπράκτως στις πιο δύσκολες αγωνιστικές συνθήκες».\n«Όταν αγωνίζεσαι σε έναν τελικό δεν σκέφτεσαι την κόπωση. Είναι ένας τελικός και διεκδικείς ένα τρόπαιο. Αυτό είναι το μόνο που έχεις στο μυαλό σου. Οσο και εάν υπάρχει καταπόνηση από έναν δύσκολο ημιτελικό, σκέφτεσαι το εξής: «Δώστα όλα». Ευτυχώς τώρα έχουμε τρεις ημέρες ρεπό για να ξεκουραστούμε (γελά)».\n«Όχι δεν φοβήθηκα σε κανένα σημείο του τέταρτου σετ πως ο τελικός θα πάει στο τάι μπρέικ. Οποιος φοβάται και δεν έχει πίστη τότε δεν έχει θέση στον Ολυμπιακό. Δεν φοβόμαστε κανέναν. Ξέρουμε τι πρέπει να κάνουμε και πιστεύω πως μέχρι τώρα τα πηγαίνουμε καλά. Όμως, η χρονιά μόλις τώρα ξεκινά καθώς έχουμε μπροστά μας τον βασικότερο στόχο μας που είναι η κατάκτηση του πρωταθλήματος Ελλάδας. Όπως είπα έχουμε την ομοιογένεια, το ρόστερ, τις δυνατότητες, τη στήριξη της διοίκησης και του κόσμου μας, έχουμε τα πάντα δηλαδή για να επιστρέψουμε στην κορυφή της Volleyleague. Είμαστε μία ομάδα για μεγάλα πράγματα».\nΤα Νούμερα των διεθνών μας στο Παγκόσμιο Κύπελλο\nΣτην Πορτογαλία βρίσκεται από το απόγευμα της Παρασκευής η αποστολή της Εθνικής Ανδρών πρώτο σταθμό της περιοδείας της πριν από τη συμετοχή της στην τελική φάση του Παγκοσμίου Κυπέλλου 2014. Το Σάββατο 31/5/ και ώρα 21:30 η Εθνική θα αντιμετωπίσει την αντίστοιχη της Πορτογαλίας σε φιλικό προετοιμασίας. Δείτε τα πλάνα[…]


ΖΕΙΔΩΡΟΝ: Κορωνοϊός: Εισαγγελέας για τα κρούσματα στο γηροκομείο στον Αγ. Παντελεήμονα\nΘα ερευνηθεί η διάπραξη κακουργήματος από τους υπεύθυνους του οίκου ευγηρίας - Παράλληλη έρευνα και από την Εθνική Αρχή Διαφάνειας.\nΣτο μικροσκόπιο του εισαγγελέα μπαίνει πλέον η υπόθεση με τα δεκάδες κρούσματα κορωνοϊού στο Γηροκομείο στον Άγιο Παντελεήμονα.\nΗ εισαγγελία Πρωτοδικών Αθηνών διέταξε τη διενέργεια κατεπείγουσας εισαγγελικής έρευνας προκειμένου να εντοπιστούν τυχόν ποινικές ευθύνες και μάλιστα σε βαθμό κακουργήματος των υπευθύνων του γηροκομείου. Την ίδια στιγμή έρευνα για την συγκεκριμένη υπόθεση ξεκίνησε και η Εθνική Αρχή Διαφάνειας.\nΕτικέτες Δικαιοσύνη, Κοροναϊός, Οίκος ευγηρίας, Υγεία


Το πιο ασφαλές αυτοκίνητο στον κόσμο για το 2021 και τα χειρότερα στα crash tests [vids] | Flash.gr\nFlash.gr / Αθλητισμός / Αυτοκίνητο / Το πιο ασφαλές αυτοκίνητο στον κόσμο για το 2021 και τα χειρότερα στα crash tests [vids]\nΤο πιο ασφαλές αυτοκίνητο 2021 σύμφωνα με το αμερικανικό Insurance Institute for Highway Safety που αποτελεί ανεξάρτητη αρχή.\nΕΠΙΜΕΛΕΙΑ Μαρία Ευσταθίου 26.02.2021 | 19:26\nΟ IIHS ανακήρυξε τα ασφαλέστερα αυτοκίνητα του 2021 με βάση τα crash tests. Συνολικά 90 αυτοκίνητα εξετάστηκαν από τον αμερικανικό οργανισμό. Κάθε αυτοκίνητο υποβλήθηκε σε έξι διαφορετικού τύπου δοκιμές πρόσκρουσης ενώ στη συνέχεια δοκιμάζεται και η αποτελεσματικότητα των συστημάτων ενεργητικής ασφάλειας και ειδικότερα του συστήματος αυτόνομης πέδησης.\nH τελική βαθμολογία είναι εκείνη που διαμορφώνει τη λίστα με τα ασφαλέστερα αυτοκίνητα του IIHS. Μάλιστα ο IIHS συνηθίζει να ταξινομεί τα μοντέλα ανά κατηγορία, αναδεικνύοντας τους πρωταγωνιστές σε επίπεδο ασφάλεια σε κάθε μία από αυτές.\nΗ Volvo έχει τις περισσότερες παρουσίες στη συγκεκριμένη λίστα, με εννέα συνολικά μοντέλα. Σε επίπεδο ομίλων, εκείνος της Hyundai-KIA είδε 17 μοντέλα της να διακρίνονται στις δοκιμές πρόσκρουσης του IIHS, σε αντίθεση με την Mitsubishi που για δεύτερη συνεχή χρονιά έμεινε εκτός.\nΠρόκειται πάντως για μοντέλα που προσφέρονται στην αμερικανική αγορά αλλά στη συνέχεια συνήθως περνάνε και στην Ευρώπη.\nΔείτε και τα χειρότερα σύμφωνα με τον ίδιο οργανισμό:\ncrash tests 2021το πιο ασφαλές αυτοκινητοτο πιο ασφαλές αυτοκίνητο στον κόσμο


ΟΙΚΟΝΟΜΙΚΗ ΑΝΑΛΥΣΗ. Ενότητα #5: Η ΕΛΑΣΤΙΚΟΤΗΤΑ ΚΑΙ ΟΙ ΕΦΑΡΜΟΓΕΣ ΤΗΣ. Διδάσκων: Μανασάκης Κωνσταντίνος ΤΜΗΜΑ ΠΟΛΙΤΙΚΗΣ ΕΠΙΣΤΗΜΗΣ - PDF\nDownload "ΟΙΚΟΝΟΜΙΚΗ ΑΝΑΛΥΣΗ. Ενότητα #5: Η ΕΛΑΣΤΙΚΟΤΗΤΑ ΚΑΙ ΟΙ ΕΦΑΡΜΟΓΕΣ ΤΗΣ. Διδάσκων: Μανασάκης Κωνσταντίνος ΤΜΗΜΑ ΠΟΛΙΤΙΚΗΣ ΕΠΙΣΤΗΜΗΣ"\n1 ΕΛΛΗΝΙΚΗ ΔΗΜΟΚΡΑΤΙΑ ΠΑΝΕΠΙΣΤΗΜΙΟ ΚΡΗΤΗΣ ΟΙΚΟΝΟΜΙΚΗ ΑΝΑΛΥΣΗ Ενότητα #5: Η ΕΛΑΣΤΙΚΟΤΗΤΑ ΚΑΙ ΟΙ ΕΦΑΡΜΟΓΕΣ ΤΗΣ Διδάσκων: Μανασάκης Κωνσταντίνος ΤΜΗΜΑ ΠΟΛΙΤΙΚΗΣ ΕΠΙΣΤΗΜΗΣ Τα κείμενα και τα διαγράμματα της παρουσίασης έχουν ληφθεί από το σύγγραμμα: Gregory Mankiw, Mark Taylor: Αρχές Οικονομικής Θεωρίας, Με αναφορά στις Ευρωπαϊκές Οικονομίες. Μετάφραση: Ανδριάνα Σακκά, Επιμέλεια: Θεόδωρος Λιανός. Copyright 2011 Εκδόσεις GUTENBERG.\n4 Η Ελαστικότητα της ζήτησης ως προς την τιμή και οι προσδιοριστικοί της παράγοντες Ο νόμος της ζήτησης λέει ότι η μείωση της τιμής ενός αγαθού αυξάνει τη ζητούμενη ποσότητά του. Η ελαστικότητα της ζήτησης ως προς την τιμή μετρά το βαθμό στον οποίο η ζητούμενη ποσότητα ανταποκρίθηκε στη μεταβολή της τιμής. Μπορούμε να διατυπώσουμε μερικούς γενικούς κανόνες για τους παράγοντες που καθορίζουν την ελαστικότητα της ζήτησης ως προς την τιμή: 4\n5 Η διαθεσιμότητα στενών υποκατάστατων Τα αγαθά με υποκατάστατα τείνουν να έχουν περισσότερο ελαστική ζήτηση, επειδή είναι πιο εύκολο για τους καταναλωτές να στραφούν από το ένα αγαθό στο άλλο. Το βούτυρο και η μαργαρίνη, για παράδειγμα, είναι στενά υποκατάστατα. Μια μικρή αύξηση της τιμής βουτύρου, ενώ η τιμή της μαργαρίνης μένει σταθερή, έχει ως αποτέλεσμα να μειωθεί πολύ η ποσότητα βουτύρου που πωλείται. 5\n6 Αναγκαία αγαθά και είδη πολυτελείας Τα αναγκαία αγαθά και υπηρεσίες τείνουν να έχουν ανελαστική ζήτηση, ενώ τα αγαθά πολυτελείας έχουν ελαστική. Φυσικά, αν κάτι θα είναι αναγκαίο αγαθό ή είδος πολυτελείας, δεν εξαρτάται από κάποιες εσωτερικές ιδιότητες του αγαθού, αλλά από τις προτιμήσεις του αγοραστή. 6\n7 Ορισμός της Αγοράς Οι στενά οριζόμενες αγορές τείνουν να έχουν πιο ελαστική ζήτηση από τις ευρύτερα οριζόμενες αγορές, επειδή είναι ευκολότερο να βρούμε στενά υποκατάστατα για στενά οριζόμενα προϊόντα. Η τροφή, για παράδειγμα, μια γενική κατηγορία, έχει αρκετά ανελαστική ζήτηση, επειδή δεν υπάρχουν καλά υποκατάστατα της τροφής. Το παγωτό, μια πιο στενή κατηγορία, έχει πιο ελαστική ζήτηση. 7\n8 Ο Χρονικός Ορίζοντας Τα αγαθά τείνουν να έχουν πιο ελαστική ζήτηση στη διάρκεια μεγάλων χρονικών οριζόντων. Όταν η τιμή της βενζίνης ανεβαίνει, η ζητούμενη ποσότητά της μειώνεται ελάχιστα κατά τους πρώτους μήνες. Με την πάροδο του χρόνου, όμως, οι άνθρωποι αγοράζουν λιγότερα βενζινοκίνητα αυτοκίνητα, στρέφονται στα μέσα μαζικής μεταφοράς και εγκαθίστανται πιο κοντά στον τόπους εργασίας τους. Έτσι, μέσα σε λίγα χρόνια η ποσότητα της βενζίνης μειώνεται ουσιωδώς. 8\n9 Υπολογίζοντας την ελαστικότητα της ζήτησης ως προς την τιμή Η ελαστικότητα της ζήτησης ως προς την τιμή είναι το κλάσμα της ποσοστιαίας μεταβολής της ζητούμενης ποσότητας προς την ποσοστιαία μεταβολή της τιμής. Δηλαδή, Για παράδειγμα μια αύξηση 10% της τιμής που έχει ένα παγωτό «χωνάκι» προκαλεί μείωση της ζητούμενης ποσότητας παγωτού που αγοράζεται κατά 20%. Υπολογίζουμε την ελαστικότητα ζήτησης ως εξής: Ελαστικότητα ζήτησης ως προς την τιμή= 20% / 10% =2. Μεγαλύτερη ελαστικότητα τιμής σημαίνει υψηλότερο βαθμό ανταπόκρισης της ζητούμενης ποσότητας στην τιμή. 9\n10 Υπολογίζοντας την ελαστικότητα της ζήτησης ως προς την τιμή Επιχειρήσετε να μετρήσετε την ελαστικότητα της ζήτησης ως προς την τιμή μεταξύ δυο σημείων σε μια καμπύλη ζήτησης, η ελαστικότητα από το σημείο Α στο σημείο Β φαίνεται διαφορετική από την ελαστικότητα από το σημείο Β στο σημείο Α. Σημείο Α : Τιμή = 4 ευρώ, Ποσότητα = 120. Σημείο Β : Τιμή = 6 ευρώ, Ποσότητα = 80. Προχωρώντας από το σημείο Α στο σημείο Β, η τιμή αυξάνεται κατά 50%, ενώ η ζητούμενη ποσότητα μειώνεται κατά 33%, πράγμα που σημαίνει ότι η ελαστικότητα της ζήτησης ως προς την τιμή είναι 33/50 ή 0,66. Απεναντίας, προχωρώντας από το σημείο Β στο σημείο Α, η τιμή μειώνεται κατά 33%, ενώ η ζητούμενη ποσότητα αυξάνεται κατά 50%, πράγμα που σημαίνει ότι η ελαστικότητα της ζήτησης ως προς την τιμή είναι 50/33 ή 1,5. 10\n11 Υπολογίζοντας την ελαστικότητα της ζήτησης ως προς την τιμή Ένας τρόπος να αποφύγουμε αυτό το πρόβλημα είναι να χρησιμοποιήσουμε τη μέθοδο του μέσου σημείου. Στο παράδειγμά μας η μέθοδος του μέσου σημείου μεταξύ Α και Β είναι: Μέσο σημείο : Τιμή = 5 ευρώ, Ποσότητα = 100. Μπορούμε να εκφράσουμε τη μέθοδο του μέσου σημείου με τον ακόλουθο τύπο για την ελαστικότητα της ζήτησης ως προς την τιμή μεταξύ δυο σημείων, τα σημεία ονομάζονται (Q 1,P 1 ) και (Q 2, P 2 ): 11\n12 Η ποικιλομορφία των καμπυλών ζήτησης Η ζήτηση είναι ελαστική όταν η ελαστικότητα είναι μεγαλύτερη από 1, και επομένως η μεταβολή της τιμής προκαλεί μια μεγαλύτερη, ως ποσοστό, μεταβολή της ποσότητας. Η ζήτηση είναι ανελαστική όταν η ελαστικότητα είναι μικρότερη από 1, και επομένως μια μεταβολή της τιμής προκαλεί μια μικρότερη, ως ποσοστό, μεταβολή της ποσότητας. Αν η ελαστικότητα είναι ακριβώς 1, η ποσότητα μεταβάλλεται κατά το ίδιο ποσοστό που μεταβλήθηκε η τιμή, και λέμε τότε ότι η ζήτηση έχει μοναδιαία ελαστικότητα. 12\n15 Συνολικά έσοδα και η ελαστικότητα της ζήτησης ως προς την τιμή Τα συνολικά έσοδα είναι τα ποσά που πληρώνουν οι αγοραστές και εισπράττουν οι πωλητές για ένα αγαθό. Σε κάθε αγορά τα συνολικά έσοδα είναι P x Q, δηλαδή η τιμή του αγαθού επί την ποσότητα του αγαθού που πωλείται. Πώς μεταβάλλεται το συνολικό έσοδο όταν κινείται κανείς πάνω στην καμπύλη ζήτησης; Η απάντηση εξαρτάται από την ελαστικότητα ζήτησης ως προς την τιμή. Αν η ζήτηση είναι ανελαστική τότε μια αύξηση στην τιμή προκαλεί αύξηση του συνολικού εσόδου P x Q, επειδή το Q μειώνεται, ως ποσοστό, λιγότερο από όσο αυξάνεται, πάλι ως ποσοστό, το Ρ. 15\n17 Συνολικά έσοδα και η ελαστικότητα της ζήτησης ως προς την τιμή Όταν η ζήτηση είναι ελαστική έχουμε το αντίθετο αποτέλεσμα: μια αύξηση της τιμής προκαλεί μείωση του συνολικού εσόδου. Επειδή η ζήτηση είναι ελαστική, μια αύξηση της τιμής μειώνει το P x Q, επειδή η μείωση του Q είναι μεγαλύτερη, ως ποσοστό, από την ποσοστιαία αύξηση του Ρ. 17\n18 Συνολικά έσοδα κατά μήκος της γραμμικής καμπύλης ζήτησης Παρόλο που η κλίση της καμπύλης ζήτησης είναι σταθερή, δεν είναι σταθερή και η ελαστικότητά της. Και τούτο, γιατί η κλίση είναι ο λόγος των μεταβολών σε δυο μεταβλητές, ενώ η ελαστικότητα είναι ο λόγος των ποσοστιαίων μεταβολών σε δυο μεταβλητές. Σε σημεία που απεικονίζουν συνδυασμούς χαμηλής τιμής και υψηλής ποσότητας η καμπύλη ζήτησης είναι ανελαστική. Σε σημεία που απεικονίζουν συνδυασμούς υψηλής τιμής και χαμηλής ποσότητας, η καμπύλη ζήτησης είναι ελαστική. 18\n21 Η εισοδηματική ελαστικότητα της ζήτησης Η εισοδηματική ελαστικότητα της ζήτησης μετρά πώς η ζητούμενη ποσότητα μεταβάλλεται όταν μεταβάλλεται το εισόδημα των καταναλωτών. Επειδή η ζητούμενη ποσότητα και το εισόδημα κινούνται προς την ίδια κατεύθυνση, τα κανονικά αγαθά έχουν θετική εισοδηματική ελαστικότητα. Επειδή, η ζητούμενη ποσότητα και το εισόδημα κινούνται προς αντίθετες κατευθύνσεις, τα κατώτερα αγαθά έχουν αρνητικές εισοδηματικές ελαστικότητες. 21\n22 Η σταυροειδής ελαστικότητα ζήτησης ως προς την τιμή Η σταυροειδής ελαστικότητα της ζήτησης ως προς την τιμή μετρά το πόσο μεταβάλλεται η ζητούμενη ποσότητα ενός αγαθού όταν μεταβάλλεται η τιμή ενός άλλου αγαθού. Το αν η σταυροειδής ελαστικότητα της ζήτησης είναι θετικός ή αρνητικός αριθμός εξαρτάται από το αν τα δυο αγαθά είναι υποκατάστατα ή συμπληρωματικά. 22\n23 Ελαστικότητα της προσφοράς Η ελαστικότητα της προσφοράς ως προς την τιμή μετρά το κατά πόσο ανταποκρίνεται η προσφερόμενη ποσότητα στις μεταβολές της τιμής. Η ελαστικότητα της προσφοράς ως προς την τιμή εξαρτάται από την ευκολία με την οποία οι πωλητές μπορούν να μεταβάλουν την προσφορά τους. Στις περισσότερες αγορές βασικός προσδιοριστικός παράγοντας της ελαστικότητας προσφοράς ως προς την τιμή είναι ο χρονικός ορίζοντας. Η προσφορά είναι συνήθως πιο ελαστική κατά τη μακροχρόνια περίοδο από ό,τι κατά τη βραχυχρόνια. Στη διάρκεια βραχυχρόνιων περιόδων, οι επιχειρήσεις δεν μπορούν να μεταβάλουν εύκολα το μέγεθος των εργοστασίων τους και έτσι η προσφερόμενη ποσότητα δεν είναι πολύ ευαίσθητη απέναντι στις μεταβολές της τιμής. 23\n24 Ελαστικότητα της προσφοράς Η ελαστικότητα της προσφοράς ως προς την τιμή είναι το πηλίκο της ποσοστιαίας μεταβολής της προσφερόμενης ποσότητας προς την ποσοστιαία μεταβολή της τιμής. Δηλαδή, 24\n25 Η ποικιλομορφία των καμπυλών προσφοράς Σε χαμηλά επίπεδα προσφερόμενης ποσότητας η ελαστικότητα της προσφοράς είναι υψηλή, εκφράζοντας το γεγονός ότι οι επιχειρήσεις ανταποκρίνονται ουσιαστικά στις μεταβολές της τιμής. Στην περιοχή αυτή οι επιχειρήσεις έχουν αναξιοποίητη παραγωγική ικανότητα, όπως εργοστάσια και εξοπλισμό που μένουν αδρανή κάποιο διάστημα της ημέρας ή και συνεχώς. 25\n28 Είναι δυνατόν τα καλά νέα για τη γεωργία να είναι κακά νέα για τους αγρότες; Είναι δυνατόν τα καλά νέα για τη γεωργία να είναι κακά νέα για τους γεωργούς; Γιατί ο Οργανισμός Πετρελαιοπαραγωγών Χωρών (ΟΠΕΚ) δεν κατόρθωσε να κρατήσει τις τιμές του πετρελαίου υψηλές; Η απαγόρευση των ναρκωτικών αυξάνει ή μειώνει τα εγκλήματα που συνδέονται με τα ναρκωτικά; Θα εφαρμόσουμε τα εργαλεία της προσφοράς, της ζήτησης και της ελαστικότητας για να απαντήσουμε σε αυτά τα ερωτήματα. 28\n29 Είναι δυνατόν τα καλά νέα για τη γεωργία να είναι κακά νέα για τους αγρότες; Η ανακάλυψη ενός νέου υβριδίου επηρεάζει την καμπύλη προσφοράς. Επειδή το υβρίδιο αυξάνει την ποσότητα του σίτου που μπορεί να παραχθεί ανά στρέμμα, οι αγρότες θέλουν τώρα να προσφέρουν περισσότερη ποσότητα σε κάθε τιμή. Με άλλα λόγια, η καμπύλη προσφοράς μετατοπίζεται προς τα δεξιά. Η καμπύλη ζήτησης παραμένει στην ίδια θέση. Αν όμως η ανακάλυψη αυτού του υβριδίου μειώνει τα συνολικά έσοδα των γεωργών, γιατί το χρησιμοποιούν; Η απάντηση στο ερώτημα αυτό βρίσκεται στην καρδιά της λειτουργίας των ανταγωνιστικών αγορών. Επειδή κάθε αγρότης χωριστά είναι ένα πολύ μικρό μέρος της αγοράς σίτου, είναι αναγκασμένος να λαμβάνει ως δεδομένη την τιμή του σίτου. Για δεδομένη λοιπόν τιμή σίτου, είναι προς το συμφέρον του μεμονωμένου αγρότη να χρησιμοποιεί το νέο υβρίδιο ώστε να παράγει και να πωλεί περισσότερο σίτο. Όταν όμως όλοι οι αγρότες κάνουν το ίδιο, η προσφορά του σίτου αυξάνεται και η θέση τους χειροτερεύει. 29\n30 Είναι δυνατόν τα καλά νέα για τη γεωργία να είναι κακά νέα για τους αγρότες; Ορισμένα αγροτικά προγράμματα, όπως η Κοινή Αγροτική Πολιτική της Ευρωπαϊκής Ένωσης, προσπαθούν να βοηθήσουν τους αγρότες να παράγουν λιγότερη ποσότητα από συγκεκριμένα γεωργικά προϊόντα τους. Σκοπός τους είναι η μείωση της προσφοράς ορισμένων γεωργικών προϊόντων ώστε να αυξηθούν οι τιμές τους. Επειδή η ζήτηση είναι ανελαστική, οι αγρότες ως ομάδα εισπράττουν μεγαλύτερα συνολικά έσοδα αν διαθέσουν στην αγορά λιγότερη ποσότητα ενός αγροτικού προϊόντος. Κανένας, όμως γεωργός δεν αποφασίζει να κάψει τη σοδειά του μόνος του. 30\n32 Γιατί ο OPEC απέτυχε να κρατήσει σε υψηλό επίπεδο την τιμή του πετρελαίου; Στη δεκαετία του 1970 τα μέλη του Οργανισμού Πετρελαιοεξαγωγικών Χωρών (OPEC) αποφάσισαν να υψώσουν τη διεθνή τιμή του πετρελαίου για να αυξήσουν τα έσοδά τους. Το 1990 η τιμή του πετρελαίου είχε επανέλθει εκεί από όπου είχε ξεκινήσει την αλματώδη της πορεία, δηλαδή στα επίπεδα του 1970, και παρέμεινε εκεί σε όλη σχεδόν τη διάρκεια της δεκαετίας του Στη βραχυχρόνια περίοδο, τόσο η προσφορά όσο και η ζήτηση πετρελαίου είναι σχετικά ανελαστικές. Η προσφορά είναι ανελαστική, επειδή η ποσότητα των γνωστών κοιτασμάτων πετρελαίου και η ικανότητα άντλησης πετρελαίου δε μεταβάλλονται γρήγορα. 32\n33 Γιατί ο OPEC απέτυχε να κρατήσει σε υψηλό επίπεδο την τιμή του πετρελαίου; Η ζήτηση είναι ανελαστική, επειδή οι καταναλωτικές συνήθειες δεν ανταποκρίνονται αμέσως στις μεταβολές της τιμής. Η κατάσταση είναι πολύ διαφορετική στη μακροχρόνια περίοδο. Στη διάρκεια μεγάλων χρονικών περιόδων, οι παραγωγοί πετρελαίου που δεν ανήκουν στον OPEC ανταποκρίνονται στις υψηλές τιμές αυξάνοντας την προσφερόμενη ποσότητα πετρελαίου και επεκτείνοντας την ικανότητά τους να αντλούν πετρέλαιο. Οι καταναλωτές αντιδρούν κάνοντας οικονομία στην κατανάλωση πετρελαίου, αντικαθιστώντας, για παράδειγμα, τα παλαιά αυτοκίνητα με νέα, τα οποία έχουν μικρότερη κατανάλωση καυσίμου. 33\n35 Η απαγόρευση των ναρκωτικών αυξάνει ή μειώνει τα εγκλήματα που συνδέονται με τα ναρκωτικά; Ας χρησιμοποιήσουμε τα εργαλεία της προσφοράς και της ζήτησης για να αναλύσουμε την πολιτική κατά των ναρκωτικών. Ας υποθέσουμε ότι το κράτος αυξάνει τον αριθμό των αστυνομικών στον πόλεμο κατά των ναρκωτικών. Η απαγόρευση μετατοπίζει την καμπύλη προσφοράς προς τα αριστερά, από S 1 σε S 2 και αφήνει την καμπύλη ζήτησης αμετάβλητη. Η τιμή ισορροπίας των ναρκωτικών αυξάνεται από Ρ 1 σε Ρ 2 και η ποσότητα ισορροπίας μειώνεται από Q 1 σε Q 2. Τι συμβαίνει, όμως, με την εγκληματικότητα που συνδέεται με τα ναρκωτικά; 35\n36 Η απαγόρευση των ναρκωτικών αυξάνει ή μειώνει τα εγκλήματα που συνδέονται με τα ναρκωτικά; Αν η ζήτηση είναι ανελαστική, τότε η αύξηση της τιμής των ναρκωτικών θα αυξήσει τα συνολικά έσοδα στην αγορά ναρκωτικών. Οι ναρκομανείς που ήδη κλέβουν για να εξασφαλίζουν τη δόση τους έχουν τώρα μεγαλύτερη ανάγκη από χρήμα. Η απαγόρευση, λοιπόν, των ναρκωτικών αυξάνει την εγκληματικότητα που συνδέεται με τα ναρκωτικά. Αντί να προσπαθεί η πολιτεία να μειώσει την προσφορά ναρκωτικών, θα μπορούσε να επιδιώξει τη μείωση της ζήτησης με μια πολιτική ενημέρωσης των νέων για τα ναρκωτικά. Η καμπύλη ζήτησης μετατοπίζεται προς τα αριστερά, από D 1 σε D 2. Έτσι, η ποσότητα ισορροπίας μειώνεται από Q 1 σε Q 2 και η τιμή ισορροπίας μειώνεται από P 1 σε P 2. Επομένως, μειώνονται και τα συνολικά έσοδα, που είναι η τιμή επί την ποσότητα (P 2 x Q 2 ). 36\n37 Η απαγόρευση των ναρκωτικών αυξάνει ή μειώνει τα εγκλήματα που συνδέονται με τα ναρκωτικά; Η ζήτηση για ναρκωτικά είναι, πιθανότατα, ανελαστική βραχυχρονίως. Ωστόσο, η ζήτηση μπορεί να είναι περισσότερο ελαστική μακροχρονίως, επειδή οι υψηλότερες τιμές θα αποθαρρύνουν τους νέους να δοκιμάσουν τα ναρκωτικά και, με την πάροδο του χρόνου, να μειώσουν τον αριθμό των ναρκομανών. Σε αυτή την περίπτωση η απαγόρευση των ναρκωτικών θα αύξανε, στη βραχυχρόνια περίοδο, την εγκληματικότητα που συνδέεται με τα ναρκωτικά, αλλά θα τη μείωνε στη μακροχρόνια περίοδο. 37